ΕΛΙΑ: Αρχαίο ιερό σύμβολο Από την ομάδα: « Τα δίχτυα της ελιάς » - ppt κατέβασμα\nΔημοσίευσεMelanie Apostolos Τροποποιήθηκε πριν 4 χρόνια\nΠαρουσίαση με θέμα: "ΕΛΙΑ: Αρχαίο ιερό σύμβολο Από την ομάδα: « Τα δίχτυα της ελιάς »"— Μεταγράφημα παρουσίασης:\n1 ΕΛΙΑ: Αρχαίο ιερό σύμβολο Από την ομάδα: « Τα δίχτυα της ελιάς »\n2 Η εξέταση των αρχαιολογικών στοιχείων που αφορούν τη χρήση και τη σημασία της ελιάς στην αρχαιότητα επιβεβαιώνει ότι αποτελούσε ένα από τα χρησιμότερα και πιο αγαπητά δέντρα των Ελλήνων, λόγω της ιερότητάς της, της οικονομικής σημασίας της και των ποικίλων χρήσεων των προϊόντων της στην καθημερινή και στη θρησκευτική ζωή.\n3 Παλαιότερα, είχε υποστηριχθεί εσφαλμένα ότι η καλλιέργειά της μεταφέρθηκε στην Ελλάδα από την Παλαιστίνη. Νεότερα στοιχεία που προέκυψαν από ανάλυση γύρης μαρτυρούν την παρουσία της στον ελλαδικό χώρο από τη νεολιθική εποχή. Συστηματική καλλιέργειά της πιστοποιήθηκε και στη μυκηναϊκή περίοδο σε διάφορα σημεία της Ελλάδας.\n4 Αλλά και οι πινακίδες της Γραμμικής Β΄, από τα αρχεία των ανακτόρων Κνωσσού, Πύλου και Μυκηνών μαρτυρούν την οικονομική σημασία της. Στην Κνωσσό και στις Αρχάνες βρέθηκαν μέσα σε αγγεία κουκούτσια από ελιές, ενώ στη Ζάκρο βρέθηκαν ολόκληρες ελιές με τη σάρκα τους.\n5 Ελιές απεικονίζονται και σε έργα τέχνης της εποχής αυτής.\nΕπίσης, κουκούτσια ελιάς βρέθηκαν σε τάφους της Μεσαράς, ενώ σε άλλα σημεία της Κρήτης βρέθηκαν ελαιοπιεστήρια ( π.Χ.) Ελιές απεικονίζονται και σε έργα τέχνης της εποχής αυτής.\n6 Τι αναφέρει η μυθολογία\n7 Σύμφωνα με τη μυθολογία την ελιά έφερε στους Έλληνες η Αθηνά, η οποία δίδαξε και την καλλιέργειά της. Στην Ακρόπολη υπήρχε η ιερή ελιά της Αθηνάς, η πρώτη ελιά που η θεά χάρισε στους Έλληνες, και στην Ακαδημία οι 12 ιερές ελιές, οι μορίαι, και ο ιερός ελαιώνας από τον οποίο προερχόταν το λάδι που δινόταν ως έπαθλο στους νικητές των Παναθηναίων.\n8 Ενδεικτικό της σημασίας της ελιάς για την Αθήνα είναι ότι\n9 Μια άλλη παράδοση αναφέρει ότι ο Ηρακλής (του οποίου το ρόπαλο ήταν από αγριελιά) έφερε βλαστάρι ελιάς από τη χώρα των Υπερβορείων (μυθικός λαός που οι Έλληνες πίστευαν ότι κατοικούσε πέρα από τον Βορρά ή κατά άλλη ερμηνεία στον ουρανό) και το φύτεψε στην Ολυμπία.\n10 Με τα κλαδιά του κότινου, της αγριελιάς αυτής, στεφανώνονταν οι ολυμπιονίκες. Με κλάδους ελιάς ήταν στεφανωμένο και το χρυσελεφάντινο άγαλμα του Διός στην Ολυμπία, έργο του Φειδία, ένα από τα επτά θαύματα του αρχαίου κόσμου.\n11 Το λάδι ως αιτία πολέμου\n12 Το λάδι αποτελούσε σημαντικότατο παράγοντα της αρχαίας ελληνικής οικονομίας. Οι Σπαρτιάτες εισβάλλοντας στην Αττική κατά τον Πελοποννησιακό Πόλεμο κατέστρεψαν τους ελαιώνες της, αλλά και οι Αθηναίοι με τον Περικλή έκοψαν τα ελαιόδενδρα των πεδιάδων της Κυνουρίας και της Αργολίδος.\n13 Έτσι, ο εχθρικός στρατός με την καταστροφή των ελαιοδένδρων έπληττε την οικονομία του τόπου για πολλά χρόνια έως ότου ξανααναπτυχθεί ο ελαιώνας. Κάποιες φορές η μεγάλη παραγωγή λαδιού δεν ήταν ευλογία για τον τόπο.\n14 Στην περίπτωση της Θυρεάτιδος ο πλούτος της πεδιάδας σε λάδι φαίνεται ότι αποτέλεσε μία από τις αιτίες συγκρούσεων μεταξύ Σπάρτης και Άργους επί εννέα αιώνες.\n15 ενώ για τη θαλάσσια, το συσκεύαζαν σε αμφορείς.\nΤο πλεόνασμα της παραγωγής αποθηκευόταν σε μεγάλους πήλινους πίθους ή διακινούνταν μέσω χερσαίου και θαλασσίου εμπορικού δικτύου, με κύριο προορισμό την αγορά του Ευξείνου Πόντου. Για τη χερσαία μεταφορά του, χρησιμοποιούσαν ασκούς φορτωμένους σε υποζύγια, ενώ για τη θαλάσσια, το συσκεύαζαν σε αμφορείς.\n16 Φημισμένο ήταν το ανοιχτόχρωμο λάδι της Σάμου και των Θουρίων της Μεγάλης Ελλάδας.\nΣε κακές χρονιές όμως οι περιοχές που παρήγαν λάδι όχι μόνο δεν είχαν πλεόνασμα να εμπορευτούν, αλλά υπήρχε τόση έλλειψη, ώστε θεωρούσαν ευτυχές το να βρουν λάδι στην αγορά για την κάλυψη των αναγκών τους.\n17 Διατροφή και υγιεινή\n18 ΤΡΕΙΣ ήταν οι ποιότητες λαδιού:\nΤο λάδι αποτελούσε από την αρχαιότητα βασικό στοιχείο της ελληνικής διατροφής. ΤΡΕΙΣ ήταν οι ποιότητες λαδιού: -Ωμοτριβές ή ομφάκινον ονομαζόταν το αρίστης ποιότητας και εξαγόταν από ελιές άγουρες. -Το δεύτερο γεύματος ήταν το καλής ποιότητας λάδι. -Χυδαίον έλαιον χαρακτήριζαν το κατώτερης ποιότητας λάδι από ελιές υπερώριμες ή χτυπημένες.\n19 Διαδεδομένη επίσης ήταν η χρήση του στη σωματική υγιεινή\n20 Θεραπευτικές ιδιότητες\n21 εγκαύματα και γυναικολογικές\nΤο λάδι χρησιμοποιούνταν στην αρχαιότητα και για τις θεραπευτικές ιδιότητές του. Στον Ιπποκράτειο Κώδικα αναφέρονται περισσότερες από 60 φαρμακευτικές χρήσεις του. Ήταν κατάλληλο για τη θεραπεία δερματικών παθήσεων, ως επουλωτικό και αντισηπτικό σε τραύματα, εγκαύματα και γυναικολογικές ασθένειες. Επίσης, το χρησιμοποιούσαν ως εμετικό αλλά και για προβλήματα των αυτιών.\n22 Ως τροφή βοηθούσε την αντιμετώπιση καρδιακών παθήσεων.\n23 Οι ποικίλες χρήσεις της ελιάς\n24 Ποικίλες ήταν οι χρήσεις του λαδιού για θρησκευτικούς σκοπούς.\nΜε λάδι έκαναν σπονδές στους βωμούς, άλειφαν επιτύμβιες στήλες. Η αρχαία χρήση του λαδιού και του κρασιού στην ταφική τελετουργία έχει διατηρηθεί και στη χριστιανική θρησκεία.\n25 Το λάδι αποτελούσε καύσιμη ύλη για φωτισμό, αφού με λάδι έκαιγαν οι λύχνοι. Αυτή η χρήση του επιβιώνει σήμερα στα καντήλια. Για τη συντήρηση του ελεφαντοστού, του δέρματος και του μετάλλου χρησιμοποιούσαν αλοιφή με βάση το λάδι, π.χ. η συντήρηση του χρυσελεφάντινου αγάλματος του Διός στην Ολυμπία.\n26 Οι βρώσιμες ελιές αποτελούσαν βασικό στοιχείο της διατροφής, κυρίως όσων γευμάτιζαν εκτός σπιτιού εργαζόμενοι στην ύπαιθρο, σε ταξίδια, ή σε εκστρατείες. Οι ελιές προσφέρονται για τέτοια χρήση αφού μεταφέρονται εύκολα, δεν αλλοιώνονται και έχουν μεγάλη θρεπτική αξία.\n27 Σε διάφορες ανασκαφές έχουν βρεθεί κουκούτσια από ελιές που αποτελούν τροφικά κατάλοιπα.\nΟι αρχαίοι συγγραφείς σώζουν πληροφορίες για τη μεγάλη ποικιλία βρώσιμων ελιών. -Θλασταί ελαίαι ήταν πιθανόν οι τσακιστές μαύρες ελιές, οι οποίες αναφέρεται ότι ήταν εύπεπτες.\n28 -Κολυμβάδες ονομάζονταν οι ελιές που έπλεαν σε άλμη\n-Κολυμβάδες ονομάζονταν οι ελιές που έπλεαν σε άλμη. Η κατανάλωσή τους ήταν διαδεδομένη. -Οι αλμάδες ήταν παραπλήσιες. -Γογγύλαι ονομάζονταν οι σφαιρικές ελιές. -Δρυπετείς ήταν οι ώριμες ζαρωμένες ελιές, οι οποίες καταναλώνονταν χωρίς επεξεργασία. -Οι μέλαιναι ήταν δύσπεπτες.\n29 Οι πιτυρίδαι ήταν μικρές, είχαν το χρώμα του πίτουρου και συλλέγονταν προτού ωριμάσουν.\nΟι στεμφυλίδες ήταν μαύρες ελιές από τις οποίες γινόταν το στέμφυλον, πολτός από τριμμένες ελιές, ο οποίος μαζί με μυρωδικά, λάδι και ξίδι έκανε το επίτυρον, το οποίο προφανώς καταναλωνόταν με τυρί.\n30 Η επεξεργασία μερικών ειδών ελιών για κατανάλωση δεν διέφερε από τη σημερινή. Μετά το ξεπίκρισμα με νερό και αλάτι παρέμεναν μερικές ώρες στο ξίδι και τελικά αποθηκεύονταν μέσα σε λάδι.\n31 Το ξύλο και τα κλαδιά\n32 Εκτός από το λάδι και τις ελιές, το ξύλο της ελιάς χρησιμοποιούνταν ως καύσιμη ύλη, για ξυλοδεσιές στην αρχιτεκτονική, για εμπόλια στη σύνδεση κιόνων, για αγροτικά και άλλα εργαλεία και για κατασκευή ξύλινων αγαλμάτων.\n33 Τα φύλλα και οι κλάδοι της ελιάς χρησιμοποιούνταν για στρώματα\nΤα φύλλα και οι κλάδοι της ελιάς χρησιμοποιούνταν για στρώματα. Σε τέσσερις τάφους των Φερών του τέλους του 5ου αι. π.Χ., οι νεκροί είχαν τοποθετηθεί σε παχύ στρώμα από κλώνους ελιάς. Στις Συρακούσες, σε περιπτώσεις ψηφοφορίας για εξοστρακισμό, το όνομα αυτού που ήθελαν να εξοριστεί γραφόταν με μελάνι πάνω σε φύλλα ελιάς (πεταλισμός).\n34 Είναι επομένως σαφές ότι η ελιά για το λάδι, τις βρώσιμες ελιές, το ξύλο ακόμη και τα φύλλα της είχε κυρίαρχη παρουσία στην ιδιωτική και δημόσια ζωή των Ελλήνων. Αλλά και η ελληνική ύπαιθρος στην οποία κυριαρχούσαν τα ελαιόδενδρα αποτελούσε το θαυμάσιο σκηνικό της ζωής τους, το οποίο επέδρασε στην απέριττη και αρμονική αισθητική που ανέπτυξαν.\n35 Η εποχή συγκομιδής του καρπού είναι το φθινόπωρο, κατά την οποία ο πληθυσμός της ελληνικής υπαίθρου εργάζεται σκληρά στους ελαιώνες, όπως και οι πρόγονοί του από την αρχαιότητα ως σήμερα, θερμαίνοντας τις ψυχρές ημέρες με τις φωνές τους, τους ήχους των ραβδιών και των πριονιών και την ασταμάτητη μουσική του πολύτιμου καρπού που πέφτει στα πανιά.\n36 Ξανθή Πελέκη Γεωργία Σαββίδου Έλλη Μασκαλίδου Χριστίνα Ζαργκαριάν\nΟμαδική εργασία Ξανθή Πελέκη Εύα Αλέρτα Γεωργία Σαββίδου Έλλη Μασκαλίδου Χριστίνα Ζαργκαριάν\nΚατέβασμα ppt "ΕΛΙΑ: Αρχαίο ιερό σύμβολο Από την ομάδα: « Τα δίχτυα της ελιάς »"


ΜΟΛΙΣ ΧΘΕΣ: Οι απειλές εναντίον του Μιχάλη συνεχίζονται- Η Έλενα επιστρέφει με καινούριο σχέδιο εκδίκησης- Ο Σπύρος επανέρχεται με νέους εκβιασμούς – primetime.gr\nΜΟΛΙΣ ΧΘΕΣ: Οι απειλές εναντίον του Μιχάλη συνεχίζονται- Η Έλενα επιστρέφει με καινούριο σχέδιο εκδίκησης- Ο Σπύρος επανέρχεται με νέους εκβιασμούς\nΣΚΑΪ – Το πέρασμα του χρόνου και η αποκάλυψη των μυστικών του παρελθόντος δεν απάλυνε τις πληγές των ηρώων της καθημερινής σειράς «Μόλις Χθες». Οι κίνδυνοι είναι ακόμη υπαρκτοί, οι απειλές καθημερινές και οι σχέσεις ακροβατούν σε τεντωμένο σχοινί. Νέα καθηλωτικά επεισόδια από Δευτέρα 14 έως Παρασκευή 18 Μαρτίου στις 18.45, στον ΣΚΑΪ.\nΟι απειλές εναντίον του Μιχάλη συνεχίζονται και ο ίδιος πιστεύει ότι από πίσω κρύβεται ο Σπύρος. Είναι όμως έτσι ή ο άνθρωπος που τον απειλεί δεν έχει σχέση με τον Πόρο;\nΟ Σπύρος δεν μπορεί να αποδεχτεί τη σχέση Μιχάλη και Κατερίνας και προσπαθεί να στρέψει τη μικρή εναντίον του Μιχάλη. Παράλληλα, συνεχίζει τους εκβιασμούς του. Ποιος και τι μπορεί να βάλει τέλος στα υπόγεια σχέδια αυτού του ανθρώπου;\nΗ Έλενα επιστρέφει στον Πόρο με νέο σχέδιο εκδίκησης. Πλησιάζει τον Σπύρο και του λέει ότι είναι με το μέρος του εναντίον του Μιχάλη αλλά ταυτόχρονα λέει στη Λουίζα ότι θέλει να εκδικηθεί τον Σπύρο. Ποιος είναι ο απώτερος σκοπός της και ποιον τελικά θέλει να βοηθήσει;\nΟ Άλκης φεύγει από τον Πόρο για επαγγελματικούς λόγους και η Κορίνα μένει με το παιδί ενώ η Λήδα είναι στην ψυχιατρική κλινική και προετοιμάζει την απόδρασή της. Τι σκοτεινά σχέδια έχει πάλι στο μυαλό της;\nΟ Δήμος βλέπει στον πορτοκαλεώνα τον Μιχάλη και καταστρώνει εκ νέου την εκδίκησή του. Θα τα καταφέρει αυτή τη φορά;\nΟ Χρήστος επισκέπτεται συχνά μία κοπέλα, τη Μαρίνα, που βρίσκεται στο νοσοκομείο. Ποιο τραγικό γεγονός του παρελθόντος συνδέει τους δυο τους και γιατί ο Χρήστος αισθάνεται ένοχος;\nΗ Άννα γυρίζει στο σπίτι της οικογένειας Λάμπρου, φέρνοντας ένα συγκλονιστικό νέο. Η Δάφνη την καλοδέχεται ενώ η υπόλοιπη οικογένεια έχει αντιρρήσεις. Ο Ιάσονας έχει ξανακυλήσει στις παλιές κακές συνήθειες και απειλεί τον Αντώνη ότι η Δάφνη θα μάθει το μυστικό τους. Θα πραγματοποιήσει τις απειλές του;\nΟ Αχιλλέας και η Χριστίνα αποφασίζουν να κάνουν ένα ακόμη βήμα στη σχέση τους και μετακομίζουν στο ίδιο σπίτι. Θα τους βγει σε καλό αυτή η κίνηση;\nΟ Ορέστης, μετά το φοβερό μυστικό τσακώνεται με όλη την οικογένεια. Πώς αυτό αλλάζει τη ζωή του όπως την ήξερε μέχρι σήμερα;\nΟ Αντρέας στο Ίδρυμα εξακολουθεί να φέρεται άσχημα και γίνεται αφόρητος. Πού μπορεί να οδηγήσει αυτή η κακή συμπεριφορά;\nΑποστόλης ΤότσικαςΜΟΛΙΣ ΧΘΕΣΜαριάννα ΤουμασάτουΣΚΑΪ


Νίκος Κ.: Κτηνωδία\nΑΝΑΡΤΗΘΗΚΕ ΑΠΟ ? στις 1:17 AM\nΟ δημοσιογράφος: "είναι φοιτητής στην τάδε σχολή είναι Κύπριος κτλ"!\nΕίτε λες το ονοματεπώνυμό του, είτε λες ένας συνάνθρωπός μας! Αλλιώς τι πετυχαίνεις; Τον φωτογραφίζεις για αυτούς που τον γνωρίζουν και αφήνεις όλους τους υπόλοιπους να θεωρήσουν ότι μορφωμένοι φοιτητές και ειδικά Κύπριοι είναι κτήνη! Είναι δυνατόν;;;\nΤο σχόλιο της Μάρας στο τέλος όλα τα λεφτά: "αυτός ο υπάνθρωπος.."\nΗ ΜΑΡΑ ΕΙΝΑΙ ΤΡΕΛΑ!\nμην ξεχνατε οτι περυσι σε ενα κυπριακο στρατοπεδο (μαλλον φυλλακιο) ειχαν καψει εναν σκυλο. Κατι δεν παει καλα με, καποιους απο, τους "κουμπαρους". Το αγορακι που το εκανε αυτο θελω να το δω αν θα παραδεκτει οτι το εκανε οταν, με το καλο, τον καλεσουν στο αστυνομικο τμημα, εισαγγελεια ή οπου αλλου. Παντα ειναι ζητημα ο διαχωρισμος κακίας και βλακείας. Καποιες φορες ο κακος ανθρωπος εχει και καποια στοιχεια ευφυειας σε αντιθεση με τον βλακα...\n@geocoum: έχεις δίκιο, στο ρεπορτάζ του alpha δεν αναφέρουν το όνομα του. Πάντως είναι γνωστό ότι ονομάζεται Παναγιώτης Κυριακού.\n@skouliki: καλημέρα σβουρίτσα!\n@tria_poulakia: τελικά υπάρχουν κι άλλοι βλάκες κουμπάροι, αυτή τη φορά εκτός πολιτικής..\nΈχω στερέψει τόσα που είπα για το θέμα..\n@if..igeneia: τα λόγια είναι περιττά\nδε θα το πετυχω το καθαρμα στη χιο???θα φαει βιτριολι στη μουρη οχι λαδι.παγωνει το αιμα μου καθε φορα που το βλεπω.\n@mtdoggie, κι εγώ τρελαίνομαι κάθε φορά που το βλέπω\n@antoine είδες τι συμβαίνει..\nτο πιο άγριο ζώο είναι ο άνθρωπος...\nΤι χαζοχαρούμενος κι αυτός ο φοιτητής όμως ! "Χαχα κοίτα το σκυλάκι" Αν μπορούσε θα γελούσε και το σκυλάκι αφότου τον έβγαλαν στην TV ... Σχετικά με την αγριότητα της σκηνής δυστυχώς έχουμε δει και πολύ χειρότερα (π.χ. απαγχονισμός saddam hussein)...Αντικειμενικά πάντως το σκυλάκι δεν του έφταιγε σε τίποτα του σαχλαμάρα\nο τυπος εχει γινει πασιγνωστος.\nαναρωτιεμαι αν τελικα τον βρηκε κανεις...\n@ανώνυμε: ευτυχώς που δεν είδαμε και τον αποτυχημένο απαγχονισμό του αδερφού του Σαντάμ (κόπηκε το κεφάλι)\n@suspect: κι εγώ το ίδιο αναρωτιέμαι.αν ξέρει κάποιος ας ενημερώσει\nΝα τον απελάσουν τον απάνθρωπο. Όσοι δεν αγαπούν τα ζώα δεν αγαπούν ούτε τους ανθρώπους...\nΝα τιμωρηθεί σε τελική ανάλυση..\n@accursed: όπως λέει κι ο Σπύρος, το πιο άγριο ζώο είναι ο άνθρωπος\n@if..igeneia: έτσι πρέπει να γίνει.δεν έμαθα αν΄έγινε κάτι


Το σύννεφο γίνεται ολοένα και πιο ολοκληρωμένο στην καθημερινότητά μας. Η Microsoft έχει κατασκευάσει το SkyDrive απευθείας στις πιο πρόσφατες εκδόσεις των Windows και του Office. Το Dropbox έχει φέρει επανάσταση στην κοινή χρήση αρχείων και τόσο η Google όσο και το Amazon έχουν χρησιμοποιήσει την τεχνολογία για να αποκτήσουν τη μουσική σας όπου κι αν βρίσκεστε.\nΓια να προχωρήσετε σε αυτή τη δημοτικότητα, οι επεκτάσεις του προγράμματος περιήγησης έχουν βρεθεί για να σας βοηθήσουν να χειριστείτε αυτήν τη νέα λύση αποθήκευσης που βρέθηκε και να εξασφαλίσετε γρήγορη ενσωμάτωση στο cloud χωρίς πολύ τεχνικό χαρακτήρα. Για το Chrome της Google, υπάρχουν πολλές επιλογές, αλλά εδώ είναι τρεις που θεωρώ πιο χρήσιμες.\nΤο Dropbox διαθέτει αποκλειστική επέκταση του Chrome, αν και δεν είναι τεχνικά κατασκευασμένη ή υποστηρίζεται από την υπηρεσία. Η λήψη στο Dropbox προσθέτει ένα εικονίδιο στη γραμμή μενού που εμφανίζει ένα ανοιχτό πλαίσιο με ένα κάτω βέλος πάνω από αυτό.\nΗ επέκταση σάς επιτρέπει να κάνετε λήψη αρχείων κατ 'ευθείαν στο λογαριασμό σας στο Dropbox, σε αντίθεση με την τοπική λήψη, και στη συνέχεια πρέπει να γυρίσετε και να ανεβάσετε το αρχείο στο Dropbox.\nΜπορείτε επίσης να αποκτήσετε πρόσβαση στις επιλογές κάνοντας κλικ στην επιλογή Εργαλεία και έπειτα στις Επεκτάσεις από το μενού Ρυθμίσεις του Chrome. Αυτό παρέχει επιλογές για να επιλέξετε τον φάκελο στον οποίο μεταφορτώνονται τα αρχεία, καθώς και να αλλάξετε τον λογαριασμό σας Dropbox - σε περίπτωση που έχετε περισσότερες από μία. Θα χρειαστεί να εξουσιοδοτήσετε την εφαρμογή για πρόσβαση σε κάθε λογαριασμό.\nΑποθηκεύστε στο Google Drive\nΕκτός από το Dropbox, το Google Drive είναι επίσης δημοφιλές. Μετά από όλα, είναι σπάνιο σήμερα να βρεθεί κάποιος που δεν έχει λογαριασμό Google - Gmail, Μουσική, Ημερολόγιο, Android. όλα σημαίνουν ότι έχετε λογαριασμό. Με το Android που κατέχει το 81 τοις εκατό της σημερινής αγοράς smartphone, αυτό σημαίνει ένα μεγάλο μέρος του υπολογιστικού κοινού και σημαίνει επίσης ότι τα ίδια άτομα έχουν λογαριασμό Google Drive.\nΣε αντίθεση με την επέκταση Dropbox, η αποθήκευση στο Google Drive διαφέρει με βασικούς τρόπους. Πρώτον, αυτό το πρόσθετο γίνεται από τον χειριστή της υπηρεσίας αποθήκευσης cloud, που σημαίνει ότι προέρχεται από την Google. Δεύτερον, αντί να τοποθετήσετε ένα εικονίδιο στη γραμμή μενού σας, η επέκταση προσθέτει μια επιλογή δεξιά στο δεξί κλικ του μενού περιβάλλοντος.\nΜπορείτε να έχετε πρόσβαση στις επιλογές από τη σελίδα επέκτασης του Chrome. Από προεπιλογή, έχει οριστεί να αποθηκεύει μια ιστοσελίδα ως αρχείο PNG, αλλά αυτό μπορεί να αλλάξει σε HTML ή σε Έγγραφο Google.\nΤο Cloud Save, σε αντίθεση με τις προηγούμενες δύο επεκτάσεις, δεν επικεντρώνεται σε μία μόνο υπηρεσία. Αντίθετα, αγκαλιάζει λύσεις αποθήκευσης αριθμού cloud, που περιλαμβάνουν τόσο το Dropbox όσο και το Google Drive.\nΕπιπλέον, είναι σε θέση να στέλνει αρχεία σε Amazon, Box, SkDrive και άλλα. Μπορεί ακόμη να χρησιμοποιήσει υπηρεσίες αποθήκευσης φωτογραφιών, όπως το Picasa και το Flickr, ακόμα και το Facebook.\nΓια να προσαρμόσετε τον τρόπο λειτουργίας, προχωρήστε στη ρύθμιση του Chrome και κάντε κλικ στην επιλογή Επεκτάσεις. Τώρα μετακινηθείτε προς τα κάτω στο CloudSave και κάντε κλικ στον σύνδεσμο "Επιλογές".\nΑυτό ανοίγει μια καρτέλα που εμφανίζει μια μάλλον συμπαγή λίστα εμφανίζοντας επιλογές για τους κεντρικούς υπολογιστές, αναζήτηση και μάρκετινγκ. Υπάρχει επίσης ένας αναπτυσσόμενος κατάλογος που περιλαμβάνει μια μάλλον μακρά λίστα υπηρεσιών cloud\nΥπάρχουν πολλές επεκτάσεις σύννεφων για το Chrome, αλλά αυτές οι τρεις θα καλύψουν τους περισσότερους πελάτες. Και, φυσικά, εάν χρησιμοποιείτε κάτι διαφορετικό από το Dropbox ή το Google Drive, τότε το Cloud Save θα σας καλύψει για σχεδόν οποιαδήποτε άλλη υπηρεσία.\nΠώς να κάνετε αυτόματη εναλλαγή της σύνδεσης στο Internet για να εξοικονομήσετε χρόνο ζωής μπαταρίας [Android]\nΠάρτε την επιφάνεια εργασίας σας οργανωμένη με φράκτες Stardock\nΠώς να μεταφέρετε τις επαφές Android ή ολόκληρα δεδομένα στο iPhone\nΠράγματα που πρέπει να ξέρετε για το Google +1\nΠώς να διαχωρίσετε οθόνες στο Chrome με την αλλαγή μεγέθους της νέας καρτέλας\nΠώς να συνδυάσετε εύκολα δύο σαρωμένα έγγραφα σε ένα στο OS X\n7 από τις καλύτερες προσθήκες για τη διαχείριση σχολίων στο WordPress\nΟι καλύτερες επιλογές λογισμικού για την δημιουργία εκκίνησης για Mac


Sterea Times: Νεκρός 28χρονος κρατούμενος στις φυλακές Δομοκού\nΝεκρός στο κελί του βρέθηκε 28χρονος στο Δομοκό. Όπως αναφέρει το viotianews.gr ήταν χθες στις 7:20 το βράδυ, όταν ο συγκρατούμενός του τον βρήκε πεσμένο στο πάτωμα. Όταν του μίλησε, δεν πήρε καμία απάντηση, τον πλησίασε και ήταν “παγωμένος”.\nΑμέσως, επικοινώνησε με τους φύλακες. Οι γιατροί απλά διαπίστωσαν το θάνατό του, μιας και δεν είχε σφυγμούς, όταν έφτασε εκεί με το ασθενοφόρο.\nΟ 28χρονος βρίσκονταν στις φυλακές, καθώς στο παρελθόν είχε συλληφθεί για ακάλυπτες επιταγές.\nΑπό την πρώτη κιόλας στιγμή, αποκλείστηκε η εγκληματική ενέργεια, μιας και τα αίτια θανάτου είναι παθολογικά.


Πρεμιέρα για τη σειρά «Gordon Ramsay: Εκτός Χάρτη» στο National Geographic – Digital Media GR\nΟ Gordon Ramsay επιστρέφει στο National Geographic για νέες, γευστικές περιπέτειες! Ο πολυβραβευμένος σεφ με αστέρια Michelin και αθλητής Ironman, έρχεται σε επαφή με την παγκόσμια μαγειρική κουλτούρα μέσα από τα ταξίδια του, σε νέες τοποθεσίες ανά τον κόσμο, αναζητώντας αδιάκοπα τη γαστρονομική έμπνευση. Ο νέος κύκλος «Gordon Ramsay: Εκτός Χάρτη», που θα προβληθεί παγκοσμίως σε 172 χώρες και 43 γλώσσες, κάνει πρεμιέρα την Κυριακή 6 Σεπτεμβρίου στις 21.00, αποκλειστικά στο National Geographic. Τα νέα επεισόδια της σειράς θα προβάλλονται κάθε Κυριακή στις 21.00. Το National Geographic είναι διαθέσιμο στην Ελλάδα μέσω Cosmote TV, Nova, Vodafone TV, Wind Vision.\n«Σε αυτό τον κύκλο, εξερευνούμε 7 νέες περιοχές, καθεμία από αυτές με πολύ διαφορετικά γαστρονομικά έθιμα και ιστορία», δήλωσε ο Ramsay. «Έχουμε την ευκαιρία να μάθουμε από τους ντόπιους και να ακούσουμε τις ιστορίες τους και αυτό ακριβώς είναι που μας δίνει μια βαθύτερη εμπειρία και κατανόηση του κόσμου γύρω μας».\nΜέσα από τα ταξίδια του σε Τασμανία, Νότιο Αφρική, Ινδονησία, Λουιζιάνα, Νορβηγία, Ινδία και Γουιάνα, ο Gordon Ramsay βγαίνει… εκτός χάρτη, για να ανακαλύψει την τοπική γαστρονομική κουλτούρα. Εξερευνά σε βάθος κάθε τόπο που επισκέπτεται, ανεβαίνει βουνά, παλεύει με κύματα, αψηφά ψυχρές θερμοκρασίες και αναζητά τα καλύτερα συστατικά του κόσμου στην ύπαιθρο. Στοχεύοντας στη γαστρονομική τελειότητα, κολυμπά σε υπέροχα νερά μαζί με λευκούς καρχαρίες ενώ συμμετέχει και σε μια παραδοσιακή ταυρομαχία, βιώνοντας μια από τις μεγαλύτερες και πιο τολμηρές αποστολές του μέχρι σήμερα!\nΟ διάσημος σεφ συναντά ντόπιους αλλά και θρύλους της τοπικής κουζίνας και υπό την καθοδήγηση τους συμμετέχει σε γαστρονομικά έθιμα, ανακαλύπτοντας τις πιο χαρακτηριστικές λιχουδιές και φρέσκες γεύσεις κάθε περιοχής. Κάθε συστατικό που συλλέγει, κάθε πιάτο που δοκιμάζει και κάθε άτομο που συναντά θα τον εμπνεύσει για να δημιουργήσει μια συνταγή από το μηδέν, με σκοπό να αναδείξει τα χαρακτηριστικά της κάθε κουλτούρας. Κάθε επεισόδιο ολοκληρώνεται με μια πρόκληση: ο Gordon Ramsay παίρνει μέρος σε μια μεγάλη μαγειρική δοκιμασία μαζί με ένα κορυφαίο σεφ του εκάστοτε τόπου στο πλευρό του, όπου προετοιμάζουν μαζί ένα γεύμα για τους ντόπιους που γνώρισε κατά τη διάρκεια του ταξιδιού του.\nΟ νέος κύκλος «Gordon Ramsay: Εκτός Χάρτη» περιλαμβάνει 7 επεισόδια:\nΑδάμαστη Τασμανία (Κυριακή 6 Σεπτεμβρίου):Ο Gordon Ramsay εξερευνά την Τασμανία στα ανοικτά των ακτών της νότιας Αυστραλίας. Ανακαλύπτει την αγνότητα του νησιού βουτώντας σε νερά που συχνάζουν καρχαρίες για να βρει γιγάντιους αστακούς, αναζητάει τοπικά βότανα αποφεύγευντας τα δηλητηριώδη φίδια που κρύβονται στους θάμνους, ψαρεύει πέστροφες με ένα υδροπλάνο, ενώ παράγει το δικό του μέλι. Και όλα αυτά πριν αντιμετωπίσει την Analiese Gregory, σε μία επική γιορτή γεύσεων.\nΗ Ύπαιθρος της Νότιας Αφρικής (Κυριακή 13 Σεπτεμβρίου):Ο Gordon Ramsay έρχεται κοντά με ρινόκερους, καμηλοπαρδάλεις, ζέβρες και ιπποπόταμους στο εμβληματικό άγριο τοπίο του KwaZulu-Natal στη Νότια Αφρική. Εκεί, μαθαίνει τα μυστικά της παραδοσιακής κουζίνας των πολεμιστών και δασκάλων Ζουλού χρησιμοποιώντας ένα τοπικό «braai». Πέφτει από ένα ελικόπτερο στον οργισμένο Ινδικό Ωκεανό, μαζεύει μύδια μέσα από βράχια, πριν μαγειρέψει με τη διάσημη σεφ, Zola Nene, για έναν από τους αρχηγούς των Ζουλού.\nΗ Κουζίνα Bαyou της Λουιζιάνα (Κυριακή 20 Σεπτεμβρίου): Ο Gordon Ramsay ταξιδεύει στη Λουιζιάνα για να μάθει τα μυστικά της μαγειρικής Cajun. Συναντά τον Eric Cook – έναν πρώην πεζοναύτη και πλέον διάσημο σεφ – ο οποίος τον στέλνει στο έλος για να φέρει πίσω ό,τι πιο ενδιαφέρον βρει. Στην αναζήτησή του, ο Ramsay αντιμετωπίζει επικίνδυνα πλάσματα από τα βάθη των βάλτων μέχρι τη μέση του Κόλπου του Μεξικού. Θα αντέξει την πρόκληση ή οι ικανότητές του εξαντλούνται στο… «Τέλος του Κόσμου»;\nΤα Εκπληκτικά Υψίπεδα της Σουμάτρα (Κυριακή 27 Σεπτεμβρίου): Η αποστολή του Gordon Ramsay να γνωρίσει τις πιο συναρπαστικές κουζίνες του κόσμου τον φέρνει σε ένα από τα πιο μαγευτικά νησιά της Ινδονησίας, τη Σουμάτρα, όπου διακινδυνεύει την ασφάλεια του για να αποκτήσει τα συστατικά που χρειάζεται. Είτε βρίσκεται σε ένα πλοίο στη μέση του ωκεανού, είτε εξερευνά ένα δαιδαλώδες σύστημα σπηλαίων, είτε αρμέγει βουβάλια ή τρέχει από πίσω τους, η αφοσιώση του στη μαγειρική δοκιμάζεται, ενώ η πίεση αυξάνεται ακόμα περισσότερο όταν έχει τον κορυφαίο σεφ της Ινδονησίας, William Wongso, να τον επιβλέπει.\nΆγριες Ζούγκλες στη Γουιάνα (Κυριακή 4 Οκτωβρίου): Ο Gordon Ramsay ταξιδεύει βαθιά μέσα στο τροπικό δάσος της Νότιας Αμερικής, για να εξερευνήσει τις γαστρονομικές ρίζες της κουζίνας της Γουιάνα. Προσγειώνεται από ένα ελικόπτερο μέσα στη ζούγκλα, κυνηγά καϊμάν με γυμνά χέρια, ψαρεύει πιράνχας με καλάμι από μπαμπού και φτιάχνει το δικό του βέλος για να πιάσει ψάρια-δολώματα για τα δρακόψαρα, ενώ θα ενώσει τις δυνάμεις του με τον τοπικό ανερχόμενο αστέρα της γαστρονομίας, Delvin Adams, για να μαγειρέψει ένα πλούσιο γεύμα για την τοπική φυλή των αμερικανών ινδιάνων ιθαγενών.\nΠρωτεύουσα Μπαχαρικών της Ινδίας (Κυριακή 11 Οκτωβρίου): Από τις ακτές μέχρι τα βουνά της νότιας Ινδίας, ο Gordon Ramsay ξεκλειδώνει τις σύνθετες γεύσεις της περιοχής, γνωστή και ως η πρωτεύουσα των μπαχαρικών. Έρχεται αντιμέτωπος με τα κύματα του ωκεανού με όπλο του ένα γιγαντιαίο δίχτυ ψαρέματος, αντιμετωπίζει το τσίμπημα επικίνδυνων μυρμηγκιών, τρέχει σε χωματόδρομους με ένα μικρό αγωνιστικό αυτοκίνητο και «παίρνει φωτιά» από τις εξαιρετικά πικάντικες τοπικές λιχουδιές. Όλα αυτά πριν προσπαθήσει να εντυπωσιάσει μια ομάδα από παραδοσιακές μαγείρισσες με τη δική του προσέγγιση στην τοπική τους κουζίνα. Ο σκληρός σεφ, ιστορικός φαγητού και τηλεοπτικός οικοδεσπότης Shri Bala δίνει στον Ramsay ένα μάθημα για τη διάσημη ιστορία μπαχαρικών της Ινδίας.\nΝορβηγική Γη των Βίκινγκ (Κυριακή 18 Οκτωβρίου): Ο Gordon Ramsay φέρνει στην επιφάνεια τον Βίκινγκ που κρύβει μέσα του και εναρμονίζεται με τις παγωμένες θερμοκρασίες της Νορβηγίας τον Δεκέμβριο για να ανακαλύψει τις ασύλληπτες γεύσεις της τοπικής κουζίνας. Βουτάει για οστρακοειδή στα ψυχρά νερά των φιορδ και παλεύει κόντρα σε ένα κοπάδι ταράνδων μαζί με ανθρώπους της φυλής Sami. Κι όλα αυτά πριν τεστάρει τις νέες του ικανότητες για να προετοιμάσει ένα παραδοσιακό χριστουγεννιάτικο γεύμα με τον ντόπιο σεφ, Christopher Haatuft.\nTagged «Gordon Ramsay: Εκτός Χάρτη», National Geographic\nAugust 3, 2020 August 3, 2020 Βασίλης Κουφόπουλος\nΥποχρεωτική η αναγραφή της πηγής του τηλεοπτικού σταθμού Δύο μέτρα για την προστασία του ειδησεογραφικού τηλεοπτικού περιεχομένου προωθούνται από την ΕΙΤΗΣΕΕ. Το πρώτο είναι η αναπαραγωγή των βίντεο από τις κρατικώς ενισχυόμενες ιστοσελίδες με την υποχρεωτική χρήσης της πηγής. Αυτό θα επιτρέψει, σε δεύτερο στάδιο, την τεκμηρίωση και τη διεκδίκηση πνευματικών δικαιωμάτων από τον φορέα […]\nJune 12, 2019 June 11, 2019 Βασίλης Κουφόπουλος\nΟδεύει προς το τυπικό της τέλος η Τηλέτυπος. Ο πλειστηριασμός των περιουσιακών στοιχείων της και κυρίως της ταινιοθήκης εντός του μήνα θα σημάνει και την τελική απόσυρση του τηλεοπτικού σταθμού από το πεδίο. Όμως οι σειρές του θα συνεχίσουν να έχουν ζωή σε ένα άλλο δίκτυο, με την ολοκλήρωση του πλειστηριασμού. Η επένδυση που είχε […]\nΑπώλειες εσόδων για την TV λόγω της προεκλογικής περιόδου\nMay 14, 2019 May 14, 2019 Βασίλης Κουφόπουλος\nΟικονομικό πονοκέφαλο προκαλεί η ημερομηνία διεξαγωγής των εθνικών εκλογών στους υπεύθυνους των ιδιωτικών τηλεοπτικών σταθμών. Αν γίνουν τον Οκτώβριο τότε το διαφημιστικό έσοδο θα είναι αισθητά μειωμένο, καθώς οι διαφημίσεις μειώνονται στις προεκλογικές περιόδους. Επιπλέον, υπήρξαν υπερβολικά αισιόδοξες εκτιμήσεις για την πορεία της διαφημιστικής δαπάνης στην τηλεόραση, ενώ δαπανήθηκαν και σημαντικά ποσά για την παραγωγή […]


Ένας λογοτέχνης ρίχνει φως στους χλωμούς διαδρόμους ενός νοσοκομείου\nΟ νέος που αποφασίζει να γίνει συγγραφέας, είναι τόσο εγκλωβισμένος στο υπέρ – εγώ του που αγνοεί το πως το κείμενο του θα επέμβει στη ζωή ενός άλλου ανθρώπου.\nΑλλά αν έρθουν έτσι τα πράγματα και μάθουν για το πως έστω κι ένας αναγνώστης τους πιάστηκε, στηρίχτηκε από ένα έργο τους, τότε ολόκληρη η ζωή τους πια αποκτά ένα άλλο νόημα. Η αρχική εκείνη απόφασή τους να γίνουν συγγραφείς σπρωγμένοι από το υπέρ- εγώ τους, τους κάνει να ντρέπονται, ή όχι… Όχι, δεν ντρέπομαι. Χαίρομαι που τόνισα τόσο το υπέρ – εγώ μου, ώστε μπόρεσε αυτόνομο και καθαρό να συναντήσει το υπέρ – εγώ του άλλου.\nΥπάρχει μια άποψη στην ιατρική που λέει πως δεν υπάρχουν ασθένειες, αλλά ασθενείς. Δεν είμαι εγώ αυτός που θα πει αν η άποψη αυτή είναι σωστή ή όχι. Αλλά πιστέψτε με, στη λογοτεχνία ισχύει.\nΛοιπόν, χρειάζεται μήπως να σχολιάσω αυτό που έζησα; Και μήπως πιστεύετε πως μπορούσα να φανταστώ –όχι μόνο τότε που αποφάσιζα να γίνω συγγραφέας, αλλά και πολύ αργότερα, τον καιρό που έγραφα το «Ανίσχυρο άγγελο» – πως ανάμεσα σε μένα, σε βιβλίο μου και σε αναγνώστη μου θα δημιουργότανε μια τέτοια σχέση;\nΌπως, λοιπόν, αυτός ο γιατρός ο οικογενειακός ξέρει να φροντίζει και να γιατροπορεύει άλλοτε τον μικρούλη της οικογένειας κι άλλοτε τον παππού του, άλλοτε γράφει τα φάρμακα για τα νεύρα της μαμάς κι άλλοτε δίνει μια συνταγή για τους πόνους της μέσης του πατέρα, έτσι κι εγώ άλλοτε συνομιλώ με μικρούς που με διαβάζουν μασουλώντας μπισκότα σοκολάτας, άλλοτε με νεαρούς που κατάφερα να τους βγάλω τα ακουστικά του mp3 από τα αυτιά τους κι άλλοτε με συνομηλίκους μου πάνω, κάτω που σαν κι εμένα κι αυτοί αναζητούν τον τρόπο να ξορκίσουν το γήρας και να κρατήσουν ζωντανή την ερωτική ματιά τους.\nΠολλοί και ποικίλοι οι αναγνώστες μου. Πολλά και διαφορετικά δείχνουν να είναι τα βιβλία μου. Αλλά ο συγγραφέας ένας και μόνο είναι –εγώ.


Μπήκαν οι επώνυμοι στην Φάρμα! | κοσμικα , opinions | womenonly.gr\nΜπήκαν οι επώνυμοι στην Φάρμα!\nΜε τα μούτρα στη αγροτική ζωή και στις ομορφιές της φύσης έχουν πέσει οι διάσημοι του πρώτου γκρουπ της "Φάρμας επωνύμων". Η Αντζυ Σαμίου, ο Αγγελος Πυριόχος,\nΜε τα μούτρα στη αγροτική ζωή και στις ομορφιές της φύσης έχουν πέσει οι διάσημοι του πρώτου γκρουπ της "Φάρμας επωνύμων". Η Αντζυ Σαμίου, ο Αγγελος Πυριόχος, η Πωλίνα, ο Σπύρος Φωκάς και η Στέλλα Καπεζάνου κατέφθασαν με το δισάκι τους στον ώμο, στα Βασιλικά Εύβοιας κι αμέσως έπιασαν δουλειά. Ο Πυριόχος έδειξε μία προτίμηση στο μάζεμα χόρτων κι έτσι πήρε σακούλα και μαχαίρι και πήγε να μαζέψει λίγα για να μαγειρέψουν. Μαζί του ήταν η Αντζυ Σαμίου, η οποία από τις πρώτες της εκδηλώσεις φαίνεται να έχει ενθουσιαστεί με το όλο σκηνικό.\nΤο πρωί του Σαββάτου αναμένεται να καταφθάσει το δεύτερο και τελευταίο γκρουπ. Μέχρι αυτή τη στιγμή που σου γράφω παίζεται να συμμετάσχει και η Σαμπρίνα, η οποία αν κι επιθυμεί διακαώς να μπει στην Φάρμα, το σκέφτεται λόγω επαγγελματικών υποχρεώσεων. Βλέπεις, η αοιδός φέτος την έχει δει...Γιουροβίζιον και η καλλιτέχνιδα θέλει να ετοιμάσει το τραγούδι που θα πει, στους προκριματικούς τον Φεβρουάριο, ενώ οι δουλειές δεν σταματούν εδώ μια και πρέπει με την στυλίστρια της να βρουν τι θα φορέσει, πως θα βαφτεί κι όλα αυτά τα καλλιτεχνικά. Ο Βλάσης Μπονάτσος τελικά δεν θα πάει στην Φάρμα - παρόλο που το ήθελε πολύ - λόγω...οικογενειακής βίας! Τόσο η σύζυγος του, όσο και η κόρη του από την πρώτη στιγμή δεν ήθελαν ο άντρας του σπιτιού να τις αφήσει για δεκαπέντε μέρες και τελικά πες, πες πείστηκε το κοπέλι.\nΩστόσο, στην Φάρμα συνέβη κι ένα ατύχημα. Ο Χρήστος Παπαδόπουλος των Παιδιών από την Πάτρα στην προσπάθεια του να ιππεύσει το άλογο έπεσε, με αποτέλεσμα να χτυπήσει στα πλευρά. Η παραγωγή τον πήγε στο νοσοκομείο, όπου του παρασχέθηκαν οι πρώτες βοήθειες.


Κώστας Μιχαλάκης: Εβραίοι, Παλαιστίνιοι, Ισραήλ, Γάζα και στη μέση εγώ... - trikalaIN\nΚώστας Μιχαλάκης: Εβραίοι, Παλαιστίνιοι, Ισραήλ, Γάζα και στη μέση εγώ…\n«Εσύ που ξέρεις τους Ισραηλινούς, γιατί δεν τους λες κάτι για τη Γάζα;», με είχε ρωτήσει πριν λίγο καιρό καλός φίλος, μορφωμένος και με ειλικρινή πόθο για ειρήνη, χωρίς μίση και εξτρεμισμούς.\nΗ αφορμή ήταν το βιβλίο μου για την εβραϊκή κοινότητα Τρικάλων και μια συζήτηση πάνω στις «Τρωάδες», το εκπληκτικά διαχρονικό έργο του Ευριπίδη για τον πόλεμο.\nΦυσικά, του εξήγησα ότι άλλο είναι οι Ισραηλινοί, οι κάτοικοι του Ισραήλ, και άλλο οι Ισραηλίτες, οι έχοντες το εβραϊκό θρήσκευμα, κάτι με το οποίο συμφώνησε.\nΆραγε, όταν μιλούμε για τα ευαίσθητα αυτά θέματα, ειδικά την περίοδο που βλέπουμε εικόνες καταστροφής και βομβαρδισμών, με παιδιά νεκρά, έχουμε άραγε σωστή εικόνα για τα θέματα για τα οποία μιλούμε; Υπάρχει επαρκής πληροφόρηση πάνω σε ζητήματα όπως το παλαιστινιακό;\n«Το κράτος του Ισραήλ είναι σιωνιστικό» μου είπε κάποια στιγμή άλλος φίλος. «Συμφωνώ» του απάντησα, «αλλά τι εννοείς εσύ με τον όρο Σιωνισμός;» Αλήθεια, πόσοι ξέρουν τι είναι ο σιωνισμός; Έχω ακούσει εκδοχές από το ότι είναι σχεδόν παρακλάδι του σατανισμού, έως ότι είναι η άλλη εκδοχή του ναζισμού. Μύλος…\nΑπό την άλλη, ακούω ότι όποιος διαφωνεί με την πολιτική του Ισραήλ, είναι ταυτόχρονα και αντισημίτης. Συγγνώμη, αλλά εγώ δεν νιώθω καθόλου αντισημίτης, όταν καταδικάζω σφαγές, όπως αυτές στην\nΣάμπρα και Σατίλα, και πολιτικές ανθρώπων, όπως του Αριέλ Σαρόν.\n«Νίκη στη Χαμάς», ακούω από μερικούς, ως αντίπαλο δέος στη στρατιωτική μηχανή του Ισραήλ. Και πάλι δεν θέλω να ταχθώ χωρίς κρίση στους υποστηρικτές μιας οργάνωσης, η οποία έχει ως στόχο την καταστροφή του κράτους του Ισραήλ και έχει αρκετά σκοτεινές ρίζες και πηγές χρηματοδότησης. Θεωρώ ότι αυτό που λείπει στον Παλαιστινιακό λαό είναι μια αριστερά, μαχητική, με όραμα εθνικής ανεξαρτησίας, όσο και κοινωνικής, όχι τα όπλα της Χαμάς.\n«Μα, αμυνόμαστε» λένε αρκετοί που συμφωνούν με την πολιτική του Ισραήλ. Και πάλι, αν κοιτάξουμε εποικισμούς, πολιτικές εμπάργκο και πίεσης χρόνων, δεν θα έλεγα άμυνα τη δημιουργία οργής και ποταμών αίματος και τη στέρηση κάθε ελπίδας για φυσιολογική ζωή από τους Παλαιστίνιους.\nΚαι όταν ακούω να απευθύνονται σε Έλληνες πολίτες, με εβραϊκό θρήσκευμα και να τους ρωτάνε αν καταδικάζουν το Ισραήλ και τι θα έκαναν αν το Ισραήλ πολεμούσε με την Ελλάδα, ανατριχιάζω, γιατί φέρνω στο μυαλό μου τις ερωτήσεις που έκαναν στους Έλληνες κομμουνιστές, όταν τους ζητούσαν δηλώσεις μετανοίας: «Τι θα κάνεις, αν η Ελλάδα πολεμήσει με την Βουλγαρία;»\n«Και πώς πιστεύεις ότι θα λυθεί το Παλαιστινιακό; Με ποιους είσαι τελικά;» καταλήγουν τέτοιες συζητήσεις. Αν ήξερα πώς θα λυθεί το Παλαιστινιακό, μάλλον θα ήμουν Γ.Γ. του ΟΗΕ ή θα κατείχα τώρα το βραβείο Νόμπελ Ειρήνης 2014. Όμως, ξέρω ότι είμαι και με τους δύο λαούς και ότι έχω μερικές βασικές αρχές, οι οποίες θέλω να πιστεύω ότι με τοποθετούν στην αριστερά και στο δρόμο της ειρήνης:\nΘα πρέπει να δημιουργηθεί ανεξάρτητο, βιώσιμο Παλαιστινιακό κράτος. Θα πρέπει όλοι οι δήθεν προστάτες και ιμπεριαλιστές να πάψουν να επηρεάζουν τις ζωές των λαών της περιοχής, ενώ παίζουν τα δικά τους παιχνίδια.\nΘα πρέπει οι ηγεσίες των λαών εκεί να επιλέγουν την ειρήνη και όχι την επιβολή, να επιλέγουν τον σεβασμό στις ζωές των άλλων, να απομονωθούν οι εξτρεμιστικές και φανατικές φωνές και να γίνει η Ιερουσαλήμ αυτό που της αξίζει: Κέντρο κοινών δεσμών των τριών μονοθεϊστικών θρησκειών, οι οποίες έχουν αναφορά σε ένα κοινό πρόσωπο: Τον Αβραάμ.\nΑυτό δεν προσπαθεί και η διεθνής διπλωματία ή αυτή των επιμέρους χωρών; θα ρωτήσουν μερικοί. Θα απαντούσα ότι κατά την γνώμη μου, δεν το προσπαθεί.\nΌνειρα θερινής νυκτός, θα μου πείτε μερικοί άλλοι. Ίσως, αλλά αν σας πω ότι τα προτιμώ από τις σφαγές, τις εκεχειρίες που σπάνε ανά πάσα στιγμή, τα παιχνίδια των ιμπεριαλιστών, τις μανάδες που αγωνιούν και τα παιδιά που πεθαίνουν, θέλω να με πιστέψετε…\nKλειστά τα γραφεία της Μητρόπολης Τρίκκης και Σταγών\nΑνακοίνωση ΑΟ Νίκης Καρυών


Συναγερμός στη Γαλλία: 3 οι νεκροί στη Νίκαια, απόπειρα τρομοκρατικής επίθεσης και στην Αβινιόν| newmoney\n29 Οκτωβρίου, 2020 12:18 μμ\nΣυναγερμός έχει σημάνει στη Γαλλία έπειτα από νέα τρομοκρατική επίθεση μέσα σε εκκλησία στη Νίκαια - Δειτε βίντεο από τη στιγμή που εισβάλει η αστυνομία μέσα στην εκκλησία\nΣε κατάσταση συναγερμού βρίσκεται η Γαλλία μετά την τρομοκρατική επίθεση στη Νίκαια αλλά και την απόπειρα στην Αβινιόν. Λίγη ώρα αργότερα ένας άνδρας συνελήφθη στην πόλη Τζέντα της Σαουδική Αραβίας, αφού επιτέθηκε “με αιχμηρό αντικείμενο” σε φρουρό του προξενείου της Γαλλίας, μετέδωσε το τηλεοπτικό δίκτυο Saudi TV.\nΑυξημένη είναι η κινητοποίηση στη Νίκαια της Γαλλίας, μετά την τρομοκρατική επίθεση που σημειώθηκε λίγο νωρίτερα μέσα σε καθεδρικό ναό της περιοχής.\nΔείτε εδώ τη στιγμή που η αστυνομία εισβάλει στην εκκλησία\nΤα τοπικά μέσα κάνουν λόγο για τρεις νεκρούς – δύο άνδρες και μία γυναίκα-. Σύμφωνα μάλιστα με πληροφορίες η γυναίκα φαίνεται να αποκεφαλίστηκε. Αρκετοί είναι και οι τραυματίες.\nΓια το περιστατικό συνεδριάζει εκτάκτως το υπουργείο Εσωτερικών της Γαλλίας\nΟ δράστης συνελήφθη σύμφωνα με τα όσα δήλωσε ο δήμαρχος της Νίκαιας, Κριστιάν Εστροζί. Τα γαλλικά μέσα, μάλιστα αναφέρουν πως ο δράστης πρώτα πυροβολήθηκε από την Αστυνομία και στη συνέχεια συνελήφθη. Παρά τη σύλληψη του δράστη, οι γαλλικές αρχές καλούν τους κατοίκους να μην πλησιάζουν την περιοχή όπου σημειώθηκε η επίθεση.\nΣυγκεκριμένα αναφέρουν, «Αποφύγετε την περιοχή και ακολουθήστε τις οδηγίες», γράφει ο υπουργός Εσωτερικών, Ζεράν Νταρμανάν, στο Twitter.\nΟ υπουργός Εσωτερικών της Γαλλίας, ο οποίος βρίσκεται ήδη στην περιοχή έγραψε στο Twitter: «Επιβεβαιώνω ότι όλα δείχνουν ότι πρόκειται για τρομοκρατική επίθεση στην εκκλησία της Νοτρ Νταμ στη Νίκαια».\nΣτην περιοχή ακούστηκαν νωρίτερα εκρήξεις ωστόσο οι αστυνομικοί διευκρινίζουν ότι οι ίδιοι ενεργοποίησαν εκρηκτικούς μηχανισμούς και δεν χρειάζεται οι πολίτες να πανικοβάλονται.\nΣυγκεκριμένα αναφέρουν: «Μην πανικοβληθείτε, η κατάσταση είναι υπό έλεγχο», προειδοποιούν οι δυνάμεις ασφαλείας στο Twitter.\nΥπενθυμίζεται ότι η συγκεκριμένη επίθεση έρχεται δυο εβδομάδες μόλις μετά τον αποκεφαλισμό του καθηγητή Σαμιουέλ Πατί στα περίχωρα του Παρισιού από έναν 18χρονο τσετσενικής καταγωγής ο οποίος δολοφόνησε τον άτυχο άνδρα επειδή έδειχνε σκίτσα του Μωάμεθ στους μαθητές του.


ΒΡΑΧΥΚΥΚΛΩΜΑ ΣΤΗΝ ΚΥΒΕΡΝΗΣΗ...!!Ο ΚΑΜΜΕΝΟΣ ΒΡΗΚΕ ΤΟΝ ΤΡΟΠΟ ΚΑΙ «ΜΠΛΟΚΑΡΕ» τον Τσίπρα..!!Σφοδρή σύγκρουση!!ΑΥΤΟ ΔΕΝ ΤΟ ΠΕΡΙΜΕΝΕ ΚΑΝΕΙΣ...!!\nΑρχική σελίδαΑΠΟΨΕΙΣΒΡΑΧΥΚΥΚΛΩΜΑ ΣΤΗΝ ΚΥΒΕΡΝΗΣΗ...!!Ο ΚΑΜΜΕΝΟΣ ΒΡΗΚΕ ΤΟΝ ΤΡΟΠΟ ΚΑΙ «ΜΠΛΟΚΑΡΕ» τον Τσίπρα..!!Σφοδρή σύγκρουση!!ΑΥΤΟ ΔΕΝ ΤΟ ΠΕΡΙΜΕΝΕ ΚΑΝΕΙΣ...!!\nΛίγη ώρα πριν ξεκινήσει στην ολομέλεια η ψηφοφορία για το νομοσχέδιο του ΑΣΕΠ που προκάλεσε χθες βραχυκύκλωμα στην κυβέρνηση, οι ΑΝΕΛ χτύπησαν για δεύτερη φορά στερώντας από τον ΣΥΡΙΖΑ την ύπαρξη πλειοψηφίας στην επιτροπή ΔΕΚΟ και προκαλώντας νευρική κρίση στην κυβέρνηση.\nΌμως ο κ. Κυπριανός στην ψηφοφορία που έγινε πήρε 10 θετικές και 11 αρνητικές. Συγκεκριμένα 6 κατά και 5 παρόν. Παρόν ανάμεσα σε άλλους ψήφισαν ο εκπρόσωπος των ανεξάρτητων ελλήνων και ο εκπρόσωπος των ανεξάρτητων Σπύρος Λυκούδης. Έτσι με βάση την ψηφοφορία ο κ. Κυπριανός δεν εγκρίθηκε από την επιτροπή ΔΕΚΟ για τη συγκεκριμένη θέση. Ο αντιπρόεδρος της Δημοκρατίας Κωστής Χατζηδάκης κάλεσε τον υπουργό παιδείας Κώστα Γαβρόγλου αλλά και τον πρόεδρο της Βουλής Νίκο Βούτση που προήδρευε στην συγκεκριμένη επιτροπή να μην επιμείνουν στην τοποθέτηση του κ. Κυπριανού στη συγκεκριμένη θέση αφού δεν έλαβε την έγκριση της επιτροπής.


ROCK CATS: Αν δεν είναι αυτά rock... τότε τι !\nΑναρτήθηκε από ΦΟΥΛΗ στις 8:00 μ.μ.\nμου αρεσει η αισθητικη τους\n3 Φεβρουαρίου 2015 - 12:36 μ.μ.\nΠολύ όμορφα Γατάρα μου!!!\n4 Φεβρουαρίου 2015 - 9:26 π.μ.\nΚι εγώ τα θέλω όλα!!!\nΥΓ Λες να μας κάνει καλύτερη τιμή σε μαζική παραγγελία?\n4 Φεβρουαρίου 2015 - 1:10 μ.μ.\nΗ τέχνη και η ομορφιά της !!\n17 Μαρτίου 2015 - 12:52 μ.μ.\nΥπεροχα και εξαιρετικα πρωτότυπα...αυτα που κανει ο άνθρωπος...ειναι καλιτεχνης φιλη μου......ελπίζω ολοι καλα να είστε.. θα τα πουμε.. φιλακιααα


Η Κίνα εγκρίνει το γενικό σχέδιο 2018-2035 για την Νέα Περιοχή Σιονγκ'άν--china radio international\nΗ Κίνα εγκρίνει το γενικό σχέδιο 2018-2035 για την Νέα Περιοχή Σιονγκ'άν\n2019-01-03 14:57:18 Caoxiuyuan\nΟι κεντρικές αρχές της Κίνας ενέκριναν το γενικό σχέδιο 2018-2035 για την Νέα Περιοχή Σιονγκ'άν, τονίζοντας ότι η δημιουργία της είναι σημαντική για την ανάπτυξη υψηλής ποιότητας και την οικοδόμηση του σύγχρονου οικονομικού συστήματος.\nΜια εναέρια θέα της Νέας Περιοχής Σιονγκ'αν. [φωτογραφία αρχείου: VCG]\nΤο σχέδιο εγκρίθηκε από την Κεντρική Επιτροπή του Κομμουνιστικού Κόμματος της Κίνας και το Κρατικό Συμβούλιο.\nΤο γενικό σχέδιο 2018-2035 για την Νέα Περιοχή Σιονγκ'αν είναι σημαντικό για να οικοδομηθεί η Σιονγκ'άν στο εθνικό μοντέλο ανάπτυξης υψηλής ποιότητας και ένας νέος 'κινητήρας' για το σύγχρονο οικονομικό σύστημα, δήλωσε η έγκριση που δημοσιεύθηκε την Τετάρτη.\nΤο γενικό σχέδιο είναι η θεμελιώδης κατευθυντήρια γραμμή για την ανάπτυξη, κατασκευή και διαχείριση της Νέας Περιοχής Σιονγκ'άν και θα πρέπει να εφαρμόζεται αυστηρά, σύμφωνα με την έγκριση.\nΤον Απρίλιο του 2017, η Κίνα ανακοίνωσε την ίδρυση της Νέας Περιοχής Σιονγκ'άν, η οποία εκτείνεται σε τρεις κομητείες στην επαρχία Χεμπέι, περίπου 100 χιλιόμετρα νοτιοδυτικά του Πεκίνου. Η Σιονγκ'άν θα είναι τόπος για πολλές από τις λειτουργίες του Πεκίνου που δεν χρειάζεται να είναι μέσα στην πρωτεύουσα και εκεί θα γίνει μετεγκατάσταση του πληθυσμού.\nΤο γενικό σχέδιο, που εκδόθηκε τον Απρίλιο του 2018, έχει 10 κεφάλαια, δηλαδή τις γενικές απαιτήσεις, την ανάπτυξη της επιστημονικής και λογικής διάταξης, την διαμόρφωση του τοπίου της πόλης για μια νέα εποχή, την οικοδόμηση μιας όμορφης φυσικής οικολογίας και περιβάλλοντος, την ανάπτυξη βιομηχανιών υψηλού επιπέδου και υψηλής τεχνολογίας, την παροχή δημόσιων υπηρεσιών ποιότητας, την κατασκευή ενός γρήγορου και υψηλής απόδοσης δικτύου μεταφορών, την οικοδόμηση μιας πράσινης και έξυπνης νέας πόλης, την προώθηση του εκσυγχρονισμένου συστήματος αστικής ασφάλειας και την εξασφάλιση της ομαλής και αποτελεσματικής εφαρμογής του σχεδίου.\nΤο σχέδιο περιλαμβάνει επίσης γενικούς αναπτυξιακούς στόχους για τη νέα περιοχή. Μέχρι το 2035, η Σιονγκ'άν θα εξελιχθεί ουσιαστικά σε μια σύγχρονη πόλη, πράσινη, έξυπνη και κατοικήσιμη, με αρκετά ισχυρή ανταγωνιστικότητα και αρμονική αλληλεπίδραση ανθρώπου-περιβάλλοντος.


Τραπέζι εξωτερικού χώρου kyso alu-teak butterfly\nΤιμή: 1790.00 € 1432.20 €\nΔιαστάσεις: 240/180 x 100 cm\nΑυτό το τραπέζι μπορεί να επεκταθεί φτάνοντας έως και τα 2.40 μέτρα.\nΜε αυτό τον τρόπο γινεται ιδανικό για χρήση τόσο σε μικρούς όσο και μεγάλους εξωτερικούς χώρους ή κήπους.\nΚατασκευασμένο από υλικά όπως το αλουμίνιο και το ξύλο Teak, μπορεί να συνδυαστεί ιδιαίτερα εύκολα και με μια πληθώρα επιλογών σε καρέκλες.\nΤραπέζι με καπάκι από πέτρα Dekton - Point Round Φ60x39 εκ.\nΜαξιλάρι καρέκλας με ψηλή πλάτη Hartman casual lime\nΠολυθρόνα αλουμινίου KYSO Fancy με χαμηλή πλάτη\nΠολυθρόνα αλουμινίου Hartman Alice Comfort


Μια στρίγκλα, σου λέω, που τη λάτρεψα έντεκα χρόνια και με τυράννησε άλλα τόσα. Τόσο όμορφη όμως που σου κοβόταν η ανάσα. Το πρώτο πλάσμα που μ’ έκανε κυριολεκτικά ό,τι ήθελε. Μια φορά όλη κι όλη, μια φορά σ’ τ’ ορκίζομαι, αποφάσισα ν’ αντισταθώ στην αδυναμία μου και να λείψω πέντε μέρες χωρίς να την πάρω μαζί μου, και ξέρεις πώς μ’ εκδικήθηκε; Μπορείς να φανταστείς πώς; Πέθανε!\nΝαι, σου λέω, πέθανε. Και κανείς δε θα μου βγάλει από το μυαλό πως πέθανε για να με τιμωρήσει. Η ανόητη, η τρελή, η άπονη. Αυτοκτόνησε.\nΛένε, οι υποκριτές, οι φαύλοι, πως είναι ντροπή ν' αγαπάς τόσο ένα σκυλί, ενώ θα μπορούσες να προσφέρεις όλα τα έξοδα που κάνεις γι' αυτό σ' ένα πεινασμένο παιδί. Ξέρεις γιατί το λένε; Γιατί οι άνθρωποι δεν μπορούν να αγαπούν χωρίς αναγνώριση. Η ελεημοσύνη είναι εκδήλωση εγωισμού. Σου την αναγνωρίζουν οι άλλοι και σε επαινούν για όσα προσφέρεις. Το ν' αγαπάς ένα ανυπεράσπιστο ζώο, το να αναλαμβάνεις την ευθύνη της συντήρησής του, της ζεστασιάς, της υγείας του, είναι μια δοκιμασία για τον κούφιο κι επιδειξιομανή. Γιατί πώς να προσφέρει χωρίς προσδοκία έκφρασης ευγνωμοσύνης και επαίνων από τους τρίτους; Ένα σκυλί δέχεται και χωράει όση αγάπη του δώσεις. Μπορείς ν' ακουμπήσεις απάνω του όλη την αγάπη που οι άνθρωποι γύρω σου δε χρειάζονται.


ΔΗΜΟΤΙΚΗ ΒΙΒΛΙΟΘΗΚΗ ΡΑΨΑΝΗΣ: #forEBEr Χριστούγεννα 2016-Εργαστήριο Ευχών.\n#forEBEr Χριστούγεννα 2016-Εργαστήριο Ευχών.\n#forEBEr Χριστούγεννα 2016-Εργαστήριο Ευχών. Σήμερα δημιουργήσαμε με χαρά τις ευχές μας και με αγάπη τις στέλουμε στην Εθνική βιβλιοθήκη της Ελλάδος....Ας είναι το 2017,τα μάτια της ψυχής μας ανοιχτά,στο φως,στη χαρά ,στη αγάπη !\nΑναρτήθηκε από ΒΙΒΛΙΟΘΗΚΗ ΡΑΨΑΝΗΣ rapsani στις 1:20 μ.μ.


Η εργαλειοποίηση της θρησκείας από τον Ερντογάν – Αγγελιαφόρος\nΠώς σχεδιάζει να αναλάβει την ηγεσία της παγκόσμιας ισλαμικής κοινότητας\nΤου Γεώργιου Κ. Οικονόμου*\nΗ Τουρκία, σύμφωνα με τον Samuel Huntinghton, είναι μια χώρα διχασμένη. Η δυσκολία να την τοποθετήσει κανείς σε ορισμένη γεωγραφική περιοχή ή σε ορισμένο πολιτισμό οφείλεται στο γεγονός ότι υπήρξε πάντοτε μια «συνοριακή» χώρα.\nΜια ματιά στον χάρτη θα δείξει γιατί η Τουρκία δεν εμπίπτει σε καμία από τις γεωγραφικές διαιρέσεις που οι Δυτικοί μελετητές έχουν επισημάνει για την μελέτη ενός πολυσύνθετου κόσμου. Η χώρα κείται μεταξύ Ευρώπης και Ασίας χωρίς στην πραγματικότητα να ανήκει ούτε στη μια ούτε στην άλλη.\nΆνθρωποι βγαίνουν από τον τερματικό σταθμό διεθνών αφίξεων στο νέο αεροδρόμιο της Κωνσταντινούπολης, κάτω από τις εικόνες του ιδρυτή της σύγχρονης Τουρκίας, Ataturk, και του Τούρκου προέδρου, Ταγίπ Ερντογάν, στις 16 Ιουλίου 2019. REUTERS/Marius Bosch\nΗ γεωγραφία εξηγεί μόνον εν μέρει το γιατί οι Τούρκοι θεωρούν τους εαυτούς τους «μοναδικούς». Ιστορικοί και πολιτικοί λόγοι παίζουν μεγαλύτερο ρόλο στην ταυτότητα της Τουρκίας. Όπως γράφει ο Ömer Taşpınar στο πολύ διεισδυτικό βιβλίο του με τίτλο What the West is getting wrong about the Middle East: «Η Οθωμανική Αυτοκρατορία ήταν ιστορικά ο μεγάλος εχθρός της Ευρώπης. Με θρησκευτικούς και στρατιωτικούς όρους ο “τρομερός Τούρκος” αντιπροσώπευε τον “άλλο” και υπήρξε καθοριστικός στην εμπέδωση της Ευρωπαϊκής Χριστιανικής ταυτότητας.\n»Με την πάροδο των αιώνων η αυτοκρατορική λάμψη έσβησε και η εδαφική συρρίκνωση άρχισε, και τότε η Οθωμανική άρχουσα τάξη αναζήτησε την σωτηρία στον εκμοντερνισμό και στην Δυτικοποίηση. Ο τουρκικός εκμοντερνισμός είχε ταυτοποιηθεί με την Ευρώπη και την Δύση.\n»Δεν υπήρξε προσπάθεια να υπάρξει διάκριση μεταξύ νεωτερικότητας και Δυτικοποίησης. Η Τουρκία δεν ήταν Ιαπωνία. Η νεωτερικότητα δεν σήμαινε την υιοθέτηση της Δυτικής τεχνολογίας μόνο. Ο Δυτικός πολιτισμός έπρεπε να εισαχθεί χοντρικά, ιδίως στα μάτια των Νεότουρκων, των πλέον ένθερμων οπαδών του Ευρωπαϊσμού κατά την διάρκεια των τελευταίων δεκαετιών της Οθωμανικής Αυτοκρατορίας».\nΟ Δυτικός πολιτισμός, οι νόμοι, η ενδυμασία, το ημερολόγιο και το αλφάβητο θεωρήθηκαν στοιχεία ενός πακέτου. Στην προσπάθεια να εισάγει τον ευρωπαϊκό πολιτισμό, η Δημοκρατία του Ατατούρκ κατήργησε το Χαλιφάτο, το αραβικό αλφάβητο, την Ισλαμική εκπαίδευση και τις αδελφότητες των Σούφι.\nΥιοθέτησε Δυτικούς νομικούς κώδικες από την Γερμανία, την Ιταλία, και την Ελβετία μαζί με το λατινικό αλφάβητο και το Δυτικό ημερολόγιο, τις γιορτές της Δύσεως και το Δυτικό μετρικό σύστημα. Η επίσημη ιστορία και γλώσσα υπέστησαν αλλοίωση. Ένα νέο σύστημα εκπαίδευσης ηρωοποιούσε τους προ-ισλαμικούς τουρκικούς πολιτισμούς εις βάρος του πρόσφατου οθωμανικού παρελθόντος, και πολλές αραβικές και περσικές λέξεις έχουν αφαιρεθεί για να δημιουργηθεί ένα λεξιλόγιο αυθεντικά τουρκικό. Ακόμη και η αραβική λέξη «azan», το πανισλαμικό κάλεσμα για προσευχή, μεταφράσθηκε στη μοντέρνα τουρκική. Το παραδοσιακό φέσι απαγορεύθηκε, και οι άνδρες ενθαρρύνθηκαν να φορούν Ευρωπαϊκά καπέλα. Κατά τον ίδιο τρόπο, οι γυναίκες αποθαρρύνονταν από το να φοράνε την ισλαμική μαντήλα. Οι υιοθετημένοι νομικοί κώδικες επέφεραν την ισότητα των φύλων και οι γυναίκες απέκτησαν ψήφο.\nΠαρά τις φιλόδοξες αυτές μεταρρυθμίσεις, ο εκμοντερνισμός του Κεμάλ και η Δυτικοποίηση μόλις που άγγιξε την τουρκική κοινωνία. Υπήρχε ένας αδιάψευστος κοινωνικός προγραμματισμός στην Άγκυρα, αποκομμένος από την συντηρητισμό της Ανατολίας. Ενώ οι αγροτικές θρησκευόμενες μάζες παρέμειναν γενικώς ανεπηρέαστες από την κυβερνητική γραφειοκρατία, ήταν οι στρατιωτικοί, η κυβερνητική γραφειοκρατική μηχανή, και η μικρή αστική μεσαία τάξη που υιοθέτησε την Δυτικοποίηση που επέβαλε ο Κεμάλ. Με λίγα λόγια, το πολιτιστικό χάσμα μεταξύ του Κεμαλικού κέντρου και της περιφέρειας της Ανατολίας είχε καταστεί ανυπέρβλητο. Όπως παραφράσθηκε το σύνθημα του κόμματος του Ατατούρκ, το Ρεπουμπλικανικό Λαϊκό Κόμμα (CHP) της δεκαετίας του 1920, η τουρκική κυβέρνηση «διοικούσε για τον λαό, παρά την θέληση του λαού».\nΤο πείραμα του βίαιου εξευρωπαϊσμού της τουρκικής κοινωνίας από τον Κεμάλ, το οποίο κατόρθωσε να συντηρηθεί μέχρις ενός βαθμού ελέω Στρατού, ήλθε να το αλλάξει με συστηματικό τρόπο ο Ερντογάν με την εργαλειοποίηση της θρησκείας. Η προσπάθειά του είναι να ηγηθεί της παγκόσμιας ισλαμικής κοινότητας, της Ummah. Όπως πριν από αυτόν και ο Χομεϊνί, ο Ερντογάν επιθυμεί να διαγράψει την εκκοσμίκευση και τους δεσμούς με την Δυτική κουλτούρα και να επαναφέρει την ισλαμοποίηση της κοινωνίας. Γυναίκες με καλυμμένα πρόσωπα ήταν σπάνιο φαινόμενο την Τεχεράνη προ του Χομεϊνί και τώρα ο Ερντογάν επαναφέρει την μαντήλα στην τουρκική κοινωνία.\nΗ διαφορετικότητα της τουρκικής κοσμικότητας που επέβαλε η Κεμαλική Δυτικοποίηση ήταν άκρως προβληματική και γενικώς αφύσικη. Αντί να δημιουργηθεί το νομικό πλαίσιο όπου η πολιτεία θα διατηρούσε τις ίδιες ίσες αποστάσεις από όλες τις θρησκείες, η Τουρκική εκκοσμίκευση δεν διαφοροποιούσε την θρησκεία από το κράτος.\nΟι διακρίσεις κατά των μη Μουσουλμάνων απέκτησαν νέες και σε μεγάλο βαθμό παράδοξες εκφάνσεις για ένα σύστημα που ισχυριζόταν ότι θα διατηρούσε ίσες αποστάσεις από όλες τις φυλές και θρησκείες. Όμως, το σουνιτικό Ισλάμ παρέμεινε η μοναδική θρησκεία που αναγνωριζόταν επισήμως από το κράτος και κατέληξε να συγχωνευθεί με την κυβερνητική μηχανή της νεοσύστατης δημοκρατίας. Με άλλα λόγια, σε ένα σύστημα που συνέχιζε αδιαλείπτως να ακολουθεί την κρατική παράδοση των Οθωμανών, ο τουρκικός εκμοντερνισμός δεν διέκρινε κανένα πρόβλημα στο να αποδέχεται το Σουνιτικό Ισλάμ ως de facto «επίσημη» θρησκεία του κράτους.\nΩς αποτέλεσμα, αντί να καταστεί συνταγματική Αρχή ο διαχωρισμός της θρησκείας από το κράτος, η τουρκική εκκοσμίκευση μεταλλάχθηκε σε κοινωνικό σύμβολο, μιμούμενο έναν «ευρωπαϊκό τρόπο ζωής». Η αποσπασματική και συμβολική απεικόνιση Δυτικότροπου τύπου δικαιωμάτων χωρίς ουσιαστική ενσωμάτωση εθεωρείτο ως εκκοσμίκευση. Η κατανάλωση αλκοόλ, το Δυτικό ένδυμα, τα θέματα του φύλου, η μαντήλα, ακόμη και η προτίμηση για κλασική μουσική και όπερα υπεράνω της μουσικής «αλλά Τούρκα» είναι καθοριστικά για ένα «κοσμικό» τρόπο ζωής συνδεδεμένο με τον Δυτικό πολιτισμό. Καθώς τα ενδυματολογικά και στυλιστικά θέματα μετετράπησαν σε επιφανειακά σημάδια εκκοσμίκευσης, η ιδέα της Δυτικοποίησης έχασε το βασικό της raison d’être: να κτίσει ένα νομικό τείχος που να διαχωρίσει την πολιτεία από την θρησκεία και να διασφαλίσει ότι στην πολιτεία δεν θα υπάρχουν διακρίσεις βασισμένες στην θρησκεία.\nΗ τουρκική εκκοσμίκευση απέτυχε να διαχωρίσει το κράτος από το Ισλάμ για δύο λόγους: υπήρχε το ιστορικό μονοπάτι της εξάρτησης το οποίο συνδυαζόταν με την πολιτική σκοπιμότητα.\nΗ κεμαλική εκκοσμίκευση ποτέ δεν αμφισβήτησε την βαθιά ριζωμένη οθωμανική και γενικώς μουσουλμανική παράδοση του ελέγχου της πολιτικής από το Ισλάμ. Η ηγεμονική και πατριαρχική συμπεριφορά του Ατατούρκ ακολουθεί πιστά τα αυτοκρατορικά δρώμενα που είχαν παγιωθεί κατά την διάρκεια των αιώνων της Οθωμανικής αυτοκρατορίας. Η συνέχεια αυτή καθιστούσε την ύπαρξη ελέγχων κατά της πολιτικής, κοινωνικής και οικονομικής πρακτικής του κράτους σχεδόν αδύνατη.\nΤο όραμα του Ατατούρκ για εκκοσμίκευση προχώρησε ακόμη ένα βήμα παρακάτω την οθωμανική αυτή ηγεμονική παράδοση και διατήρησε ακόμη αυστηρότερο έλεγχο πάνω στο Ισλάμ, επειδή θεωρούσε τον συντηρητισμό που προέρχεται από την θρησκεία ως απειλή για να περιορισθεί και να ουδετεροποιηθεί.\nΤο Ισλάμ μπορούσε εύκολα να μετατραπεί σε μια αντι-επαναστατική δύναμη κατά της Δυτικοποίησης. Πιο θεμελιώδες, η κεμαλική επανάσταση διέκρινε στο Ισλάμ τους λόγους της κοινωνικής, πνευματικής, πολιτικής και οικονομικής στασιμότητας. Στο πνεύμα αυτό, το Ισλάμ ήταν ένα εμπόδιο στην Δυτικοποίηση και τον εκμοντερνισμό. Επομένως, ο Κεμαλισμός «συνέλαβε» την εκκοσμίκευση ως κρατικό έλεγχο επί των θρησκευτικών θεμάτων, σύμφωνα με την ιστορική αρμονία της Οθωμανικής πολιτείας.\nΟ Ερντογάν προωθεί την παγκόσμια εκστρατεία της θυματοποίησης των Μουσουλμάνων την οποία ονομάζει κατ’ ευφημισμό «Ισλαμοφοβία». Στην πραγματικότητα εκείνοι που κινδυνεύουν είναι οι πολέμιοι του εξτρεμιστικού Ισλάμ που συχνά γίνονται θύματα.\nΣτον Καύκασο ο Ερντογάν φρόντισε να αναζωπυρωθεί ο πόλεμος μεταξύ Αζερμπαϊτζάν και Αρμενίας με πρόγραμμα να δημιουργηθεί ένας Ισλαμικός διάδρομος μεταξύ Τουρκίας, Αζερμπαϊτζάν και άλλων μουσουλμανικών κρατών που να οδηγεί μέχρι το σινικό τείχος.\nΟ νέος Σουλτάνος αυξάνει την επιρροή του στην Συρία, την Λιβύη και τον Καύκασο, συγχρόνως δε την προωθεί στην Μεσόγειο και στο Αιγαίο. Για την ειρηνιστική Ευρώπη, οι θάλασσες αυτές είναι οι παράδεισοι των παράτυπων μεταναστών που αποστέλλονται για να την κατακτήσουν.\nΤο σημερινό καθεστώς της Τουρκίας χρησιμοποιεί την διασπορά των ομοθρήσκων της ως Δούρειο Ίππο. Στην Τουρκία του Ερντογάν τα σχολικά βιβλία έχουν επαναδιατυπωθεί και παρουσιάζουν τους Εβραίους και τους Έλληνες ως «gavur» –«άπιστους»- ενώ αντίθετα ο Προφήτης Μωάμεθ τούς επιφυλάσσει ξεχωριστή θέση στο Κοράνι ως οπαδούς μονοθεϊστικών θρησκειών. Την αλλαγή αυτή επισημαίνει το Ινστιτούτο για τον έλεγχο της Ειρήνης και του Πολιτισμού στην Σχολική Μόρφωση (IMPACT-se). Τα σχολικά προγράμματα που εφαρμόζει η Τουρκία σήμερα υιοθετούν μια αντι-Δυτική στάση, και επιδεικνύουν συμπάθεια προς την πολιτική του ISIS και της Al-Qaeda.\nΟι μουλάδες κατάφεραν να επιβάλουν διεθνώς την χρήση της λέξης «Ισλαμοφοβία» αλλά σήμερα είναι η Τουρκία η οποία ανέλαβε την ηγεσία της δήθεν ιδεολογικής καταπίεσης των Ισλαμόφοβων. Υπό την αιγίδα του Τούρκου προέδρου της 75ης Συνόδου της Γενικής Συνελεύσεως, τα Ηνωμένα Έθνη καθιέρωσαν Διεθνή Ημέρα κατά της Ισλαμοφοβίας και ο Γενικός Γραμματέας, Αντόνιο Γκουτέρες, κατήγγειλε με σκληρούς τόνους την «επιδημία της ισλαμοφοβίας». Ενώ είναι σε εξέλιξη μια παγκόσμια καμπάνια θυματοποίησης των Μουσουλμάνων μέσω της ισλαμοφοβίας, στην πραγματικότητα είναι οι πολέμιοι του εξτρεμιστικού Ισλάμ των οποίων κινδυνεύει η ζωή. Στις 24 Ιουλίου 2020, ο Ερντογάν προκάλεσε την Δύση με την επαναλειτουργία του μεγαλύτερου μνημείου της Ανατολικής Εκκλησίας ως τζαμιού. Η απουσία σθεναρή αντίδρασης τον έπεισε ότι η κίνηση ήταν σωστή.\nΣε αντίθεση με το Ιράν και την Σαουδική Αραβία η Τουρκία εκλαμβάνεται ακόμη ως χώρα δημοκρατική. Βρίσκεται σε διάλογο με την Ευρωπαϊκή Ένωση και συντηρεί τον δεύτερο μεγαλύτερο στρατό στο ΝΑΤΟ. Δυστυχώς πολλοί Δυτικοί ηγέτες θεωρούν τον Ερντογάν είτε επαρκώς «δημοκρατικό», είτε είναι αδιάφοροι για την διακυβέρνησή του, είτε είναι αναγκασμένοι να τον αποδέχονται λόγω του ότι έχουν μεγάλα εμπορικά και οικονομικά συμφέρονται μαζί του.\nΈχουν δημοσιευθεί σειρά από αναλύσεις για το σχέδιο του Ερντογάν για ηγεμονισμό. Από το 2009 η Τουρκία έχει αυξήσει τον αριθμό των πρεσβειών της στην Αφρική, από 12 στις 42. Ο Ερντογάν έχει επισκεφθεί περισσότερες από 20 πρωτεύουσες. Η κυβέρνηση ανακοίνωσε ότι τα επόμενα μερικά χρόνια θα διπλασιάσει το εμπόριο της Τουρκίας με την Αφρική στα 50 δισ. λίρες Αγγλίας, περίπου το 1/3 του σημερινού εμπορίου με την Ευρωπαϊκή Ένωση.\nΗ Τουρκία επέλεξε και τα Βαλκάνια ως πεδίο μάχης. Η περιοχή, κατά τους Financial Times, καλύπτεται από συμβολισμό, αφού οι περισσότερες χώρες που την αποτελούν κυβερνώντο από την Κωνσταντινούπολη κατά την διάρκεια της Οθωμανικής Αυτοκρατορίας.\nΠολλές χώρες της Ευρώπης έχουν εκφράσει ανησυχίες για τις ενέργειες της Τουρκίας στο έδαφός τους και την χρήση ιμάμηδων για να κατασκοπεύουν τους Τούρκους της διασποράς. Σκοπός του Ερντογάν είναι να χρησιμοποιήσει την τουρκική διασπορά ως πολιτική πίεση στα διάφορα κράτη της Ευρώπης και ως βάση για να ηγεμονεύει την παγκόσμια Ισλαμική Κοινότητα.\nΣτον Καύκασο η Τουρκία υποστήριξε τον πόλεμο του Αζερμπαϊτζάν κατά της Αρμενίας στο Ναγκόρνο – Καραμπάχ για να δημιουργηθεί ένας τουρκο-ισλαμικός διάδρομος μεταξύ Αζερμπαϊτζάν, Τουρκίας και άλλων μουσουλμανικών χωρών.\nΓια την παγκόσμια προβολή της Τουρκίας, ο Ερντογάν χρησιμοποιεί μισθοφόρους κατά της Ινδίας (βοηθώντας το Πακιστάν στο Κασμίρ), κατά των Αρμενίων, καθώς και στους εμφυλίους πολέμους στην Λιβύη και την Συρία. Η Αρμενία δέχεται επίθεση από Αζέρους και Τούρκους που θέλουν την καταστροφή της. Είναι έκφραση του πολέμου των πολιτισμών.\nΗ Τουρκία είναι φανερό ότι φιλοδοξεί να εξελιχθεί σε μια μεγάλη νεο-οθωμανική Αυτοκρατορία η οποία να ηγείται της Μουσουλμανικής κοινωνίας. Η μετατροπή της Αγίας Σοφίας σε τζαμί είναι ο καταλύτης στην ισλαμική ιστορία που προοιωνίζει την εγκαθίδρυση μιας δυναμικής παρατάξεως μουσουλμανικών εθνών για να αντιμετωπίσουν δυναμικά την Δύση υπό την αιγίδα της Τουρκίας. Το Mavi Vatan/Η Γαλάζια Πατρίδα, είναι το γεωπολιτικό κατασκεύασμα του προγράμματος του Ερντογάν για τα προσεχή χρόνια. Πνευματικό παιδί του Ναυάρχου Cem Gürdeniz είναι η «διπλωματία των διατρήσεων και των πολεμικών πλοίων» που θα «επαναφέρουν» την Τουρκία στην θάλασσα και την ενότητα μεταξύ της Ανατολίας και της Ανατολικής Μεσογείου. Ο τελικός σκοπός είναι καθαρός: ο έλεγχος της θάλασσας, ο έλεγχος του πλούτου και η επιβολή της επιρροής της. Ο Ερντογάν ονομάζει το Αιγαίο «νησιωτική θάλασσα».\nΟ Ερντογάν έχει εξαγγείλει προσφάτως την κατασκευή της Διώρυγας της Κωνσταντινούπολης που θα ενώνει το Αιγαίο με τον Εύξεινο Πόντο. Ένα φαραωνικό έργο που θα στοιχίσει δισεκατομμύρια και θα του επιτρέψει να έχει μεγαλύτερο έλεγχο στα πολεμικά πλοία που θα χρησιμοποιούν την διώρυγα.\nΗ Άγκυρα είναι σε πορεία σύγκρουσης με την Ελλάδα και την Κύπρο για το ποιος έχει το δικαίωμα να εκμεταλλευθεί τα αποθέματα υδρογονανθράκων και αερίου στην Μεσόγειο. «Πρέπει να καταλάβουν», είπε ο Ερντογάν, «ότι η Τουρκία έχει την πολιτική, οικονομική και στρατιωτική δύναμη να σκίσει ανήθικους χάρτες και έγγραφα».\nΗ Τουρκία έχει προβλήματα με την Κύπρο, η οποία, σε αντίθεση με την Τουρκία, ανήκει στην Ευρωπαϊκή Ένωση αλλά όχι στο ΝΑΤΟ. Η Τουρκία, η οποία εισέβαλε στην Κύπρο το 1974, παραμένει η μόνη χώρα που αναγνωρίζει την τουρκοκρατούμενη Βόρεια Κύπρο, ως κράτος. Η Δημοκρατία της Κύπρου, η οποία είναι ελληνική, υπέγραψε συμφωνίες με ξένες ενεργειακές εταιρίες, ενώ η Τουρκία, διεκδικεί ενεργειακά δικαιώματα στα ύδατα της Κύπρου που η Κυπριακή Δημοκρατία θεωρεί ως τμήμα της επικράτειας της.\nΟ Τούρκος πρόεδρος Ερντογάν, σε επίσημη επίσκεψη στο Παρίσι στις 5 Ιανουαρίου, 2018, δήλωσε στους ηγέτες του Γαλλικού Συμβουλίου Μουσουλμάνων: «Οι Μουσουλμάνοι της Γαλλίας είναι υπό την προστασία μου». Πολλές αναφορές της Γενικής Διεύθυνσης για την Εσωτερική Ασφάλεια (DGSI) αποκαλύπτουν το μέγεθος και αντικείμενο μιας «πραγματικής στρατηγικής διείσδυσης» μέσω δικτύων που κατευθύνονται από την Τουρκική Πρεσβεία και την ΜΙΤ, την τουρκική μυστική υπηρεσία. Διεισδύουν κυρίως εντός του τουρκικού μεταναστευτικού πληθυσμού, αλλά επίσης μέσω των τουρκικών οργανώσεων και προσφάτως εισέρχονται στην τοπική πολιτική ζωή μέσω της βοήθειας που τους παρέχεται από εκλεγμένους αξιωματούχους.\nΟι κινήσεις αυτές αποσκοπούν, πρώτον, στην ωραιοποίηση της εικόνας του τουρκικού καθεστώτος στην διασπορά και στις ευρωπαϊκές κοινωνίες. Δεύτερον, στην υπεράσπιση της εικόνας του Ερντογάν, ανεξαρτήτως κόστους. Και τελικώς στην μετάδοση του ισλαμικού οράματος για την Ummah.\nΤο κείμενο με τις αρχές που εξήγγειλε ο Γάλλος πρόεδρος Μακρόν για την ενδυνάμωση των «δημοκρατικών αρχών» και έχει σταλεί προς ψήφιση στην Βουλή, δεν έγινε αποδεκτό από δύο τουρκικές συνομοσπονδίες, κατόπιν οδηγιών της Άγκυρας. Ο Ερντογάν χρησιμοποιεί την διασπορά ως Δούρειο Ίππο.\nΣύμφωνα με το Υπουργείο Εσωτερικών της Γαλλίας «151 ιμάμηδες έχουν σταλεί από την Τουρκία μέσω των οποίων προσπαθεί να επηρεάσει τους Μουσουλμάνους της Ευρώπης την τελευταία δεκαετία». Η Τουρκία ελέγχει 400 τζαμιά από τα 2,500 που υπάρχουν στην Γαλλία. Γενικώς οι Τούρκοι ψηφοφόροι στην Γαλλία είναι υπέρ του Ερντογάν σε μεγαλύτερα ποσοστά από τους Τούρκους της Τουρκίας. Στις προεδρικές εκλογές του 2014, ο Ερντογάν κέρδισε 66% των ψήφων των Τούρκων της Γαλλίας, ενώ στην Τουρκία τον ψήφισε μόνο το 51,79%.\nΗ πρώτη και η δεύτερη γενιά Τούρκων εμιγκρέδων στην Γαλλία εξακολουθούν και βλέπουν τουρκική τηλεόραση την οποία ελέγχει στο σύνολό της ο Ερντογάν. Στα γαλλικά δημόσια σχολεία, 180 δάσκαλοι διορίζονται απ’ ευθείας από την Άγκυρα και διδάσκουν την τουρκική γλώσσα. Τα ανωτέρω αποτελούν μέρος του σχεδίου ισλαμοποίησης του Ερντογάν για την Ευρώπη.\nΠροσφάτως ο Ερντογάν απέσυρε την Τουρκία από την Σύμβαση της Κωνσταντινούπολης για την προστασία των γυναικών κατά της βίας. Με την απόφαση αυτή, ο πρόεδρος είναι αποφασισμένος να προχωρήσει την ισλαμοποίηση της κοινωνίας αφαιρώντας τα δικαιώματα των γυναικών και των ομοφυλοφίλων επειδή δεν έχουν θέση σε μια ισλαμοποιημένη κοινωνία.\nΣτην σημερινή Τουρκία στα σχολικά βιβλία δοξάζεται ο θρησκευτικός πόλεμος (Jihad) που καταλήγει σε μαρτυρικό θάνατο στη μάχη. Επίσης προβάλλονται τα εθνο-θρησκευτικά επιτεύγματα του νεο-Οθωμανισμού και του Παντουρκισμού, υιοθετούνται θέσεις αντι-κουρδικές και υπάρχει λυσσώδης άρνηση της γενοκτονίας των Αρμενίων και των Ποντίων. Το Ισλάμ διδάσκεται ως πολιτική για να συνδυάζεται με την επιστήμη και την τεχνολογία προς επίτευξη του σκοπού που είναι η παγκόσμια επικράτηση της Τουρκίας και του τουρκικού ή οθωμανικού ιδεώδους για την παγκόσμια τάξη. Σύμφωνα δε με τα σχολικά προγράμματα σπουδών το τουρκικό λεκανοπέδιο εκτείνεται από την Αδριατική μέχρι την κεντρική Ασία.\nΣε μια πρόσφατη ομιλία του ο Ερντογάν στη Μολδαβία δήλωσε: «Είμαστε μια μεγάλη οικογένεια αποτελούμενη από 300 εκατ. κατοίκους από την Αδριατική μέχρι το Σινικό Τείχος».\nΕίναι καιρός οι Ηνωμένες Πολιτείες, το ΝΑΤΟ, η Ευρώπη, αλλά και η Ρωσία να αρχίσουν να ανησυχούν. Ο Ερντογάν προσπαθεί να γίνει ο νέος Ισλαμιστής λύκος με προβιά αρνιού. Και ο τρόπος που πιστεύει ότι θα το επιτύχει είναι να πείσει ότι είναι ο ηγέτης της Ummah.\n*Ο ΓΕΩΡΓΙΟΣ Κ. ΟΙΚΟΝΟΜΟΥ είναι Δικηγόρος Παρ’ Αρείω Πάγω και πρόεδρος του American Hellenic Institute στην Ελλάδα. Το άρθρο αυτό έχει δημοσιευθεί στο τεύχος αριθ. 70 (Ιούνιος – Ιούλιος 2021) του Foreign Affairs The Hellenic Edition.


Υπόθεση αίματος (Επανέκδοση) - books.gr\nΔύο μοιραίοι πυροβολισμοί, ένας τραυματισμός. Όχι…Τρεις μοιραίοι πυροβολισμοί… «Όχι». Συνειδητοποίησε ότι είχε προφέρει δυνατά τη λέξη. Δύο μοιραίοι πυροβολισμοί, ένας τραυματισμός. Και στο τέλος ένας τελευταίος μοιραίος πυροβολισμός. Το αίμα να τινάζεται στους τοίχους και στο πάτωμα. Αίμα παντού. Αίμα που έχει τις δικές του ιστορίες να πει…\nΔύο μοιραίοι πυροβολισμοί, ένας τραυματισμός. Όχι…Τρεις μοιραίοι πυροβολισμοί… «Όχι». Συνειδητοποίησε ότι είχε προφέρει δυνατά τη λέξη. Δύο μοιραίοι πυροβολισμοί, ένας τραυματισμός. Και στο τέλος ένας τελευταίος μοιραίος πυροβολισμός. Το αίμα να τινάζεται στους τοίχους και στο πάτωμα. Αίμα παντού. Αίμα που έχει τις δικές του ιστορίες να πει…[…] Ένα φρικτό φονικό σε ιδιωτικό σχολείο βόρεια του Εδιμβούργου: θύματα δύο δεκαεφτάχρονα αγόρια, θύτης ένας μοναχικός άνθρωπος, πρώην στρατιωτικός. Ένας άντρας που στο τέλος στρέφει το όπλο στον εαυτό του… Κανένα μυστήριο… πέρα απ’ το γιατί. Ο επιθεωρητής Ρέμπους, λόγω του στρατιωτικού παρελθόντος του, καλείται να αποκρυπτογραφήσει την προσωπικότητα του δολοφόνου, αλλά έχει πάλι μπελάδες: θεωρείται ύποπτος για το φόνο ενός κακοποιού που παρενοχλούσε τη φίλη και συνεργάτιδά του Σίβον Κλαρκ. Ο κλοιός κλείνει ολοένα γύρω από τον ιδιόρρυθμο επιθεωρητή, που πρέπει να αποδείξει την αθωότητά του, ενώ ο δολοφόνος του σχολείου τον στοιχειώνει καθώς ανακαλύπτει πως όλα τα θύματα συνδέονταν μαζί του μέσα από ένα πλέγμα μυστικών και ενοχών σε μια υπόθεση στιγματισμένη από το αίμα…


Στις 7 Οκτωβρίου το 3ο Designathon με θέμα "Learn, Connect, Create." - freestuff.gr\nΣτις 7 Οκτωβρίου το 3ο Designathon με θέμα "Learn, Connect, Create."\nΔημοσίευση από cordis » 15 Σεπ 2016 14:47\nTo Designathon ετοιμάζεται να υποδεχτεί για 3η συνεχή χρονιά τα νέα ταλέντα του design, στους χώρους του επιχειρηματικού φορέα Found.ation. Από τις 7 έως τις 9 Οκτωβρίου, σε έναν νέο δημιουργικό μαραθώνιο, νέοι και νέες από την Design κοινότητα θα έχουν την ευκαιρία να γνωριστούν μεταξύ τους, να συνεργαστούν, να λάβουν πολύτιμες συμβουλές από καταξιωμένους επαγγελματίες του χώρου και να κερδίσουν σημαντικά δώρα, τα οποία θα ανακοινωθούν τις επόμενες μέρες. Μεταξύ άλλων, οι συμμετέχοντες θα έχουν την ευκαιρία να διεκδικήσουν υποτροφίες για τη σχολή Βακαλό.\nΜε τίτλο "Learn, Connect, Create", και το φετινό Designathon θα προσφέρει πολύτιμη προβολή στη νικήτρια ομάδα, καθώς η δουλειά της θα βγει κανονικά στον αέρα. Η διοργάνωση έχει στόχο να ανταποκριθεί στις ανάγκες τις σύγχρονης οπτικής επικοινωνίας, φέρνοντας κοντά τους κόσμους του Graphic και του Digital Design.\nΕκτός από το διαγωνιστικό κομμάτι, το Designathon 2016, θα περιλαμβάνει ομιλίες από διακεκριμένους εκπροσώπους κορυφαίων Digital Agencies και Δημιουργικών Γραφείων στην Ελλάδα, ορισμένοι από τους οποίους θα αναλάβουν και το ρόλο μέντορα για τις ομάδες.\nΣτο event καλούνται να δηλώσουν συμμετοχή νέοι Designers από 18-33 ετών. Η συμμετοχή είναι δωρεάν. Η διαδικασία των αιτήσεων ξεκίνησε και μπορείτε να δηλώσετε συμμετοχή εδώ: http://www.designathon.gr/\nH διοργανώτρια ομάδα αποτελείται από νέους επαγγελματίες με πάθος για το Design και η εκδήλωση πραγματοποιείται με την υποστήριξη του Επιχειρηματικού Φορέα Found.ation, που αποτελεί έναν από τους μεγαλύτερους επιχειρηματικούς φορείς στη χώρα μας για τη φιλοξενία, εκκόλαψη και προώθηση νεοφυών τεχνολογικών εταιριών.


Uccio - Συνέντευξη με το “δεξί χέρι” του Rossi - BIKEIT!\nΤετάρτη, 11 Οκτωβρίου 2017 12:50\nUccio - Συνέντευξη με το “δεξί χέρι” του Rossi\nΘέλω να πιστεύω ότι ο Vale θα συνεχίσει\nAlessio Salucci ή όπως τον γνωρίζουμε όλοι, “Uccio”.\nΠαιδικός φίλος του Valentino Rossi και ο πιο στενός του συνεργάτης στην καριέρα του στους αγώνες, ο Uccio είναι πάντα δίπλα στον “γιατρό” υποστηρίζοντας τον ανελλιπώς όλα αυτά τα χρόνια.\nΤο ιταλικό site insella, του πήρε πρόσφατα μια συνέντευξη, από την οποία ξεχωρίσαμε τα πιο ενδιαφέροντα σημεία:\nΜετά από τους δύο σοβαρούς τραυματισμούς με μοτοσυκλέτες εκτός δρόμου, ο Valentino θα αλλάξει το πρόγραμμα της προπόνησης του;\nΔυστυχώς όχι (γέλια)! Δεν νομίζω ότι θα αλλάξει κάτι, όπως δεν άλλαξε κάτι και μετά από το ατύχημα που είχε κατά την προπόνηση MX, την άνοιξη φέτος. Οι αγώνες ταχύτητας απαιτούν συγκεκριμένη προπόνηση, η οποία έχει κάποιους κινδύνους. Αν θέλετε την γνώμη μου, δεν πρέπει να αλλάξει κάτι, τόσα χρόνια που ακολουθεί αυτό το πρόγραμμα έχει αποδειχτεί αποδοτικό!\nΤι είπατε την πρώτη φορά που συναντηθήκατε μετά το ατύχημα;\nΤον είδα λίγο πριν μπει στο ασθενοφόρο για να μεταφερθεί στο νοσοκομείο. Κοιταχτήκαμε και είχαμε και οι δύο ένα ύφος του τύπου: “Γαμώτο! Τι κρίμα!”. Φυσικά και του έδωσα κουράγιο στην συνέχεια. Κοίτα, όπως είπα και πριν, αυτή είναι η δουλειά του, την κάνει πολύ καλά και για να την κάνει πολύ καλά απαιτείται σκληρή προπόνηση, η οποία εγκυμονεί κινδύνους.\nΠως ήταν το κλίμα στην Aragon;\nΠραγματικά είχαμε σχεδόν ξεχάσει ότι υπήρξε ποτέ το ατύχημα, μιλάγαμε για τον αγώνα και κανονίζαμε τα του αγώνα, σαν να ήταν ακόμα ένα διήμερο στην πίστα. Όλο αυτό οφείλεται βέβαια σε εκείνον και στην στάση του, μας εξέπληξε όλους το πόσο δυνατός φάνηκε και πως το αντιμετώπισε. Δεν πρέπει όμως να παρασυρόμαστε, το πόδι του θα κάνει καιρό να επανέλθει στο 100% και πρέπει να βρίσκουμε τρόπους στη συνέχεια ώστε να αντιμετωπίζουμε τις δυσκολίες που προκύπτουν σε κάθε αγώνα με δεδομένο τον τραυματισμό αυτό. Ας μην ξεχνάμε ότι ο Valentino δεν είναι super-ήρωας, είναι άνθρωπος.\nΠιστεύεις ότι θα συνεχίσει στα MotoGP, μέχρι το 2020;\nΤο ελπίζω και θέλω να το πιστεύω! Αν συνεχίσει να έχει αυτή την θέληση και αυτό τον ενθουσιασμό για τους αγώνες, δεν βλέπω τον λόγο να σταματήσει! Θα πρέπει τότε να αποσυρθούν και οι 20 αναβάτες που αφήνει πίσω του συνήθως σε κάθε αγώνα. Ο Valentino είναι αρκετά έξυπνος και θα το καταλάβει μόνος του όταν θα πρέπει να φύγει από τους αγώνες. Αυτή η μέρα, δεν έχει φτάσει ακόμα λοιπόν.\nΤελευταία τροποποίηση στις Τετάρτη, 11 Οκτωβρίου 2017 13:17\nΠερισσότερα σε αυτή την κατηγορία: « Γιάννης Περιστεράς: Ψηφίστε τον! Pablo Quintanilla, Husqvarna: Παγκόσμιος Πρωταθλητής FIM Cross-Country Rallies 2017 »


Julia Michaels: Το music video του «Lie Like This» - Star FM 88.8 The No 1 Hit Music Radio\nYou are at:Home»NEWS»MORE NEWS»Julia Michaels: Το music video του «Lie Like This»\nΗ Julia Michaels απόλαυσε «κάθε δευτερόλεπτο» στα γυρίσματα για το music video του «Lie Like This».\nΗ Julia Michaels μοιράζεται το music video για το νέο single της «Lie Like This».\nΤο «Lie Like This» αποτελεί την πρώτη σόλο κυκλοφορία της 26χρονης τραγουδίστριας και τραγουδοποιού για το 2020 και έρχεται μετά από μία σειρά συνεργασιών που έκανε ως δημιουργός με κορυφαία ονόματα του μουσικού στερεώματος, βάζοντας την υπογραφή της σε τραγούδια καλλιτεχνών όπως οι Selena Gomez, Dua Lipa, Zara Larsson και άλλων.\nΤο music video για το «Lie Like This» έχει σκηνοθετήσει ο Jason Lester, ο οποίος φρόντισε και τη συνεργασία της Julia Michaels με τον JP Saxe στο «If The World Was Ending», ένα τραγούδι που έχει συγκεντρώσει πάνω από ένα δισεκατομμύριο streams παγκοσμίως.\n«Πολλοί από τους θαυμαστές μου με γνωρίζουν ως το αμήχανο και αδέξιο κορίτσι που έχει πάρα πολλά συναισθήματα», σχολιάζει η Julia Michaels.\n«Λοιπόν, είμαι ακόμα έτσι. Αλλά έπρεπε να γυρίσω ένα μουσικό βίντεο όπου ήμουν μόνο εγώ, με ρούχα που ήταν τόσο αστεία και πολύ σφιχτοί και μου άρεσε κάθε δευτερόλεπτο!», συνεχίζει.\n«Είμαι ακόμα πολύ μακριά από το να γίνω ένα πλάσμα με αυτοπεποίθηση, αλλά ένιωσα να έρχομαι πολύ πιο κοντά σε αυτό όταν κάναμε τα γυρίσματα εκείνη την ημέρα. Ελπίζω να αρέσει σε όλους και, αν μη τι άλλο, να χορέψετε κι εσείς!», καταλήγει.\nΤην παραγωγή του «Lie Like This», το οποίο κυκλοφορεί από τη Republic Records / Universal Music, υπογράφουν οι The Monsters & Strangerz.


De Ζαβού: Σαν σταρ του σινεμά…, 24Sports & News\n03 ΟΚΤΩΒΡΙΟΥ 2019 - 13:13\nΔεν θα γράψω για τον Τιμούρ. Νομίζω και μάλλον νομίζεις ότι έχουμε πολλή καιρό να γράφουμε γι’ αυτόν. Και άμα συνεχίσει έτσι, όχι άρθρο, βιβλίο εκδίδεις και γίνεται best seller στα βιβλιοπωλεία της Αθήνας, της Λάρνακας και του Νιούκαστλ.\nΤο πώς θα τιτλοφορηθεί, άσε να πιούμε κανά κρασί και κάποια μούσα θα μας εμπνεύσει. Εννέα ήταν… κάποια θα είναι αργόσχολη να πει καμιά κουβέντα.\nΣτο κάτω, κάτω άμα θες να καταλάβεις τι γίνεται με τον Κετσπάγια ξανά δες τις δηλώσεις του Μαρκάσα. Από την μουτσούνα του θα καταλάβεις ότι η ομάδα και ο καθένας τους ξεχωριστά, παίζουν για τον προπονητή τους. Και για την παρουσία του και γι’ αυτά που τους δείχνει μες στο γήπεδο. Τέτοια προκομμένη «Κυρία» πάει καιρός να τη δούμε.\nΚαι αν στα προηγούμενα ματς έμοιαζε νοικοκυρεμένη, τώρα πια άρχισε να μοιάζει με κάτι μεγάλες σταρ του γαλλικού σινεμά. Κατρίν Ντενέβ, Φανί Αρντάν, ένα πράγμα. Που τις βλέπεις και απλά υποκλίνεσαι στο μεγαλείο τους. Προσωπικότητα, φινέτσα, ομορφιά επαγγελματισμός και εργασία. Θα μου πεις ξέφυγα. Και εγώ σου λέω όχι…\nΗ Ανόρθωση χθες ήταν αυτό ακριβώς. Η παρουσία της ήταν φύσει καθαρή. Έλεγα στον Σάββα Κοσιάρη αμέσως μετά την Πάφο… ότι ακριβώς η Ανόρθωση φέτος είναι ΚΑΘΑΡΗ. Θα σου δώσω μια συμβουλή. Άμα ο/η σύντροφος δεν έχει ιδέα από ποδόσφαιρο βάλε τον να δει ένα ματς της «Κυρίας».\nΚαι εξήγησε του, το απλό. Ο τερματοφύλακας είναι εδώ, ο δεξιός μπακ εκεί, τα στόπερ έτσι και οι χαφ γιουβέτσι. Άμα δει την Ανόρθωση και δεν καταλάβει πως αγωνίζεται η ομάδα στο γήπεδο, απλά ξέχασε το. Ή δεν θέλει ή δεν ενδιαφέρεται ή δεν κόβει το μυαλό του. Για όλους τους υπόλοιπους που ασχολούμαστε με το ρημάδι, η Ανόρθωση είναι η αλφαβήτα του αθλήματος. Καθαρή σαν χιόνι.\nΈχω πολλά να σου πω ακόμη. Για τον καθένα ξεχωριστά. Τον Λόρια δεν τον είδαμε στο μεγαλύτερο μέρος του παιγνιδιού, άρα δεν μπορείς να τον κρίνεις. Έκανε όμως ένα χάι-λάιτ που μας θύμισε τον Παρέλλη. Με το ένα χέρι, έστειλε τη μπάλα σχεδόν έξω από το Παπαδόπουλος.\nΟ Γκαλίτσιος είναι παίκτης Τιμούρ. Τι σημαίνει όμως παίκτης Τιμούρ; Είναι η μονάδα που διαθέτει ποιότητα και ακολουθεί με ευλάβεια κάθε γράμμα της τακτικής που γράφεται στον πίνακα. Σπασικλάκι ένα πράγμα… κάποιον θα είχες στην τάξη. Έδεσε κιόλας με τον Καλτσά και έκαναν μια γραμμή Τιμούρ.\nΟ Σελίν, κάρφωσε στο έδαφος τον Γιαννιώτα, έκανε κατεβασιές και μαζί με τον Οκριασβίλι έκαναν τον Πέδρο να μοιάζει παίκτης της σειράς. Τον Πέδρο που τέτοιο δεξιό μπακ, χρόνια κάναμε να δούμε.\nΤα στόπερ είναι στόπερ. Ο ένας είναι αρχηγός και ο άλλος είναι μεν βαρετός αλλά έχει πολύ καλές τοποθετήσεις. Το μειονέκτημα της ταχύτητας το ισορροπούν με την εμπειρία τους. Μα κυρίως, κυρίως με τον Αρτυματά ο οποίος άμα λάχει κινείται και ανάμεσα τους.\nΌλοι λεν και γράφουν για τον Ράγιος, αλλά ο Κωστάκης ήταν απολαυστικός. Πως ήταν ο Μαρκάσα με την Πάφο, έτσι και ο Παραλιμνίτης με τον Απόλλωνα. Άμα τον συνεχίσει έτσι ο Τιμούρ, βρήκαμε το νέο αρχηγό. Και άμα παραμείνει τέτοιος, τον στέλνεις και στην Ευρώπη για να πάρει και λίγα λεφτά ο Πουλλαίδης. Ρε πότε στην άμυνα, πότε με τάκλιν, πότε στην αντίπαλη κορυφή, δεξιά, αριστερά μου θύμισε την διαφήμιση της Σερενάτα. Κωστάκης και πάσης Ελλάδος. Θα τη θυμάστε οι παλαιότεροι.\nΚαι υπάρχει και μια κομπίνα που δεν ξέρω αν την είδες. Στα στημένα, έξω από την αντίπαλη περιοχή ο Ράγιος παίρνει την εντολή από τον Κετσπάγια και αυτός με τη σειρά του τη δίνει στο αριστερό του πόδι για να βρει το κεφάλι του Αρτυματά. Τρείς φάσεις έκανε στο Α’ ημίχρονο. Όλοι στην άμυνα πήγαιναν πάνω στα ψηλά κορμιά του Σίντεφελντ, του Βρκγοτς (ούτε να τον γράψω δεν μπορώ), Σελίν και Σαντίκ και έμενε αυτός μόνος. Από ατυχία δεν σκόραρε. Γάτα ο Κετσπάγια. Τίποτα δεν είναι τυχαίο.\nΓια τον Μαρκάσα γράψαμε. Και αυτός παίκτης Τιμούρ. Μίλαγε μετά στο ματς για τον προπονητή του και θυμήθηκα τις Ρουβίτσες που μιλούν για τον Σάκη και λιώνουν. Μπράβο του παιδιού.\nΟ Καλτσάς είναι διαβολεμένος, απίστευτά καλός ποδοσφαιριστής, διεισδυτικός, πειθαρχημένος, με παιδεία εξτρέμ. Τον είδαμε όμως αυτόν.\nΑυτός που με ξάφνιασε ευχάριστα ήταν ο Οκριασβίλι. Με την Πάφο, φοβήθηκα ότι δεν κάνει για τ’ άκρα, αφού μοιάζει αργός. Χθες όμως ήταν απολαυστικός. Τολμώ να πω ότι με τη μπάλα στα πόδια είναι πιο καλός από τον Ράγιο. Επιτόπια μιλάω. Τακουνάκια, κάτι ζογκλερικά, εκείνοι που τον έβλεπαν στην γραμμή, πέρασαν ένα όμορφο βράδυ. Σε κάποιες στιγμές δεν σεβάστηκε τον Ζοάο Πέδρο, που για μένα είναι ότι καλύτερο στα δεξιά της άμυνας.Έχει πολλή ενδιαφέρον να τον δούμε και ως επιτελικό και μάλλον θα τον δούμε σε κάποια φάση.\nΚάτι που δεν πολύ άρεσε, ήταν ο Σαντίκ. Οκ, πάλεψε, έδωσε και ασσίστ, άθελα του η αλήθεια, αλλά άμα φτιάξει τον Ντουρίς και καταφέρει να τον ανεβάσει, τότε η Ανό πιάνει άλλες ταχύτητες.\nΜιλώντας για το σινεμά, η ταινία όταν είναι καλό-γυρισμένη, αγκαλιάζεται από το κοινό. Και το κοινό στο Παπαδόπουλος αντιλήφθηκε ευθύς αμέσως, ότι η ταινία με τον σκηνοθέτη Τιμούρ τείνει να γίνει αριστουργηματική. Λίγο να δεις τη φώτο του κειμένου θα το καταλάβεις.\nΟ κόσμος εκτιμά το καλό. Είτε είναι αυτοκίνητο, είτε καρπούζι, βιβλίο ή ταινία. Το σενάριο είναι εκεί, ο χαμένος θησαυρός δες πρωτάθλημα), ο σκηνοθέτης είναι υψηλού επιπέδου, οι ηθοποιοί μπήκαν στο πετσί του ρόλου, το κοινό τους αγκάλιασε… η ταινία με θέμα την «Κυρία» εξιστορεί την ιστορία μιας σταρ του σινεμά. Που έφυγε και επιστρέφει για να περπατήσει στο κόκκινο χαλί μπροστά στα φλας.\nΥ.Γ Για τον Ράγιο, επιτηδευμένα δεν γράφτηκε κάτι. Είναι από μόνος του ένα άρθρο. Θα ήταν όμως σωστό ο καθένας να κάνει την αυτοκριτική του. Δεν είναι κακό να κάνεις λάθη, κακό είναι να έχεις κολλημένο μυαλό. Η περίπτωση του αποτελεί δίδαγμα για όλους. Το ποδόσφαιρο παίζεται από ανθρώπους. Κάποιες φορές, όπως εσύ και εγώ, τα δεδομένα δεν μας πάνε. Η απαξίωση είναι ένα πράγμα και η κριτική άλλο.\nΥ.Γ 2 Ο άγνωστος φίλος που πέρσι με κάλεσε στο προσωπικό τηλέφωνο για να μιλήσουμε για Ράγιο… γνωρίζει το τηλέφωνο μου, ας ξανακαλέσει. Δεν είναι ρεβανσιστικό… είναι για να διαπιστώσω πόσο κολλημένος μπορεί να είναι κάποιος.\nΕρμής-Καρμιώτισσα 0-0 | 18:38


Γονείς βρήκαν το παιδί τους 32 χρόνια μετά την απαγωγή - Με τη βοήθεια της τεχνολογίας\nΓονείς βρήκαν το παιδί τους 32 χρόνια μετά την απαγωγή – Με τη βοήθεια της τεχνολογίας\nΟ Mao Yin, ο οποίος διευθύνει ένα γραφείο διακοσμήσεων στην επαρχία Σιτσουάν, δήλωσε ότι θα μετακόμισε στη Σιάν για να ζήσει με τους βιολογικούς του γονείς, σύμφωνα με το CCTV. Μετά την εξαφάνιση του Μάο, η Li Jingzhi εγκατέλειψε τη δουλειά της και αφιερώθηκε στην αναζήτηση του γιου της. Έστειλε περισσότερα από 100.000 φυλλάδια και εμφανίστηκε σε αμέτρητα τηλεοπτικά προγράμματα. Έγινε επίσης εθελόντρια, συλλέγοντας πληροφορίες για άλλα παιδιά που είχαν χαθεί και βοήθησε 29 από αυτά να επανενωθούν με τις οικογένειές τους. Σύμφωνα με το CCTV, ο Mao Yin είχε δει παλιότερα την Li Jingzhi να μιλάει για τον χαμένο γιο της στην τηλεόραση και είχε συγκινηθεί από την επιμονή της αλλά δεν είχε συνειδητοποιήσει πως ήταν εκείνος το πρόσωπο που αναζητούσε.\nΔεν υπάρχει επίσημος απολογισμός για το πόσα παιδιά πέφτουν θύματα απαγωγής κάθε χρόνο στην Κίνα. Στον ιστότοπο «Baby Come Home», μια ευρέως γνωστή πλατφόρμα, περισσότερες από 51.000 εγγεγραμμένες οικογένειες αναζητούν τα παιδιά τους. Σύμφωνα με το Xinhua η αστυνομία εντόπισε και περισσότερα από 6.300 παιδιά που είχαν απαχθεί και τα επανένωσε με τις οικογένειές τους.\nTags: ΑΠΑΓΩΓΗ ΠΑΙΔΙΟΥ, ΒΡΗΚΑΝ ΤΟ ΠΑΙΔΙ ΤΟΥΣ, ΙΣΤΟΡΙΕΣ ΚΟΣΜΟΣ, ΤΕΧΝΟΛΟΓΙΑ ΝΑΓΝΩΡΙΣΗΣ ΠΡΟΣΩΠΟΥ


Της έδειξε πώς θα είναι οι δυο τους σε 70 χρόνια και εκείνη τον παντρεύτηκε | HuffPost Greece\n18/02/2016 07:01 EET\nΤης έδειξε πώς θα είναι οι δυο τους σε 70 χρόνια και εκείνη τον παντρεύτηκε\nΥπάρχουν πολλές προτάσεις γάμου που έχουν χαρακτηριστεί «η καλύτερη που έχουμε δει ποτέ» και αδιαμφισβήτητα πολλές από αυτές είναι όντως καταπληκτικές.\nΚαμία όμως από όσες έχουμε δει μέχρι τώρα -και το εννοούμε, καμία- δεν μπορεί να συγκριθεί με την πρόταση γάμου του Nick στην Natalie.\nΟ Ben Zurawski, γνωστός και ως The Flippist, δημιούργησε ένα μικρό βιβλιαράκι για το ζευγάρι από τη Βόρεια Καρολίνα, αλλά όχι ένα απλό βιβλιαράκι. Κάθε σελίδα περιέχει και ένα σκίτσο του ζευγαριού, ξεκινώντας όμως από όταν οι δυο τους θα είναι γερασμένοι και με λευκά μαλλιά και πηγαίνοντας προς τα πίσω. Έτσι, ξεφυλλίζοντας το βιβλίο βλέπουμε το ζευγάρι να παίζει με τα παιδιά του, να τα μεγαλώνει, τη γέννα τους και, στο τέλος, βλέπουμε την πρόταση γάμου του Nick στη Natalie που αποτέλεσε την αρχή της οικογένειάς τους.\n«Κανόνισα να κάνω την πρόταση γάμου στο Σαν Φρανσίσκο και επικοινώνησα με τον The Flippist για να με βοηθήσει να πω με εικόνες ό,τι δεν μπορούσα να πω με λέξεις, το οποίο μοιάζει τόσο απλό τώρα: “Θέλω να γεράσω μαζί σου”», είπε ο Nick στη Huffington Post US.\nΜετά από ένα όμορφο δείπνο, ο Nick έκανε την μεγάλη ερώτηση στη Natalie δίπλα στην Bay Bridge, τον Μάρτιο του 2015. Δε χρειάζεται να πούμε πως το βιβλιαράκι που έφτιαξε για την περίσταση είχε τεράστια επιτυχία.\nΟ Nick και η Natalie\nΗ αρχική ιδέα για το βιβλιαράκι με την αντίστροφη ιστορία του ζευγαριού ήταν του Nick, και όταν την παρουσίασε στον Ben ο καλλιτέχνης ενθουσιάστηκε. Μεσολάβησαν αρκετές εβδομάδες με ανταλλαγές email και πολλά προσχέδια, μέχρι οι δυο τους να καταλήξουν στο τελικό αποτέλεσμα που βλέπετε στις φωτογραφίες.\n«Το να βρω τον τρόπο να ζωγραφίσω το ζευγάρι ως ηλικιωμένους ήταν μια νέα πρόκληση για μένα», είπε ο καλλιτέχνης στη HuffPost. «Σίγουρα έβγαλα μερικά νέα εγκεφαλικά κύτταρα προσπαθώντας να δω πώς θα απεικόνιζα την αντίστροφη γήρανση των παιδιών».\nΟ Nick του έστειλε φωτογραφίες από τον μπαμπά του και την μαμά της Natalie για να δώσει μια γενική ιδέα στον Ben ως προς το πώς μπορεί να δείχνουν όταν μεγαλώσουν.\nΜπορείτε να δείτε όλη τη δουλειά του The Flippist στο επίσημο site του.\nPLUS: life viral the flippist nick natalie πρόταση γάμου σκίτσο Ben Zurawski


Βουλή: «Τα έχει κάνει σκ****» - H Νάντια Γιαννακοπούλου μιλούσε στο κινητό για την Κεραμέως με ανοιχτό μικρόφωνο | LiFO\n20.5.2020 | 20:43\nΑν και το ενδιαφέρον στη Βουλή μονοπώλησε η ψηφοφορία για τη διερεύνηση του κατηγορητηρίου ή μη σε βάρος του Δημήτρη Παπαγγελόπουλου, ένα απρόοπτο στιγμιότυπο με ανοικτό μικρόφωνο έγινε viral στα social media.\n«Καταργούν. Το κάνουν πρότυπο (σ.σ το σχολείο) στην Πλάκα. Πολύ κακό είναι. Τι μπλέκουν τα πειραματικά με τα πρότυπα; Τι τα μπλέκουνε; Μπορείς να μου πεις τι τα μπλέκουν; Τα έχει κάνει σκ****, και επειδή τα έχει κάνει σκ**** θα γίνει χαμός, θα την σκίσω. Ήδη έχω κάνει... Τέλος πάντων, θα στα πω (...) Σε κλείνω γιατί είμαι ψηφολέκτης».


Κρυμμένα γραπτά του Κάφκα αποκαλύφθηκαν σε ισραηλινό δικαστήριο 23:44 - TA NEA TIS MIKROSPILIAS 24\nΚρυμμένα γραπτά του Κάφκα αποκαλύφθηκαν σε ισραηλινό δικαστήριο 23:44\nΓραπτά του Φραντζ Κάφκα και του φίλου του Μαξ Μπροντ τα οποία ήταν κρυμμένα για δεκαετίες έχουν έρθει στο φως σε δικαστήριο του Ισραήλ, και μπορούν να αποκαλύψουν περισσότερα για την ζωή ενός από τους μεγαλύτερους συγγραφείς του 20ου αιώνα...\nΗ πολυαναμενόμενη απογραφή, που αποκαλύφθηκε από το Reuters, περιέχει λεπτομέρειες για την ζωή του και βρίσκεται σε χρηματοκιβώτια στο Τελ Αβίβ και στην Ζυρίχη. Συγκεκριμένα υποβλήθηκε την Πέμπτη (24/2) από μια οικογένεια σε δίκη στο Τελ Αβίβ που διεξάγεται μια νομική διαμάχη για την κυριότητα των ακινήτων του Μαξ Μπροντ.\nΒιβλία του Κάφκα όπως η «Δίκη», το «Κάστρο» και η «Αμερική» τα οποία δημοσιεύθηκαν μετά τον θάνατό του όταν ο Μπροντ, ο κοντινός του φίλος και βιογράφος, αγνόησε την επιθυμία του συγγραφέα να κάψει όλα τα αδημοσίευτα έργα του.\nΤο 1939 ο Μπροντ εγκατέλειψε την χώρα του με τον φόβο του ναζιστικού ιμπεριαλισμού, πήρε το τελευταίο τρένο από την Πράγα με μια βαλίτσα με τα γραπτά του γραπτά του Κάφκα. Μετά τον θάνατό του η περιουσία του πέρασε στην γραμματέα του Έσθερ Χοφ, η οποία τοποθέτησε μέρος του αρχείου σε χρηματοκιβώτια στην Τελ Αβιβ και στην Ζυρίχη.\nΟ λογοτεχνικός θησαυρός περιέχει χειρόγραφα του «Προετοιμασίες γάμου στην εξοχή» και άλλα διηγήματα, μερικά ημερολόγια και αλληλογραφίες του Κάφκα και κάποια αναδημοσίευτα ημερολόγια του Μπροντ.\nΟ καθηγητής Γερμανικών στο Πανεπιστήμιο της Οξφόρδης, Ρίτσυ Ρόμπερτσον, είναι πρόθυμος να δει τα γραπτά του Κάφκα αλλά τονίζει ότι τα γραπτά του Μπροντ είναι το πραγματικό αντικείμενο του ενδιαφέροντος.\n«Πιθανώς το πιο ενδιαφέρον στοιχείο είναι τα ημερολόγια του Μαξ Μπροντ τα οποία χρησιμοποιούνται για την δική του βιογραφία του Κάφκα, στην οποία αναφέρθηκε πολλά χωρία για τον Κάφκα. Αλλά μπορεί να υπάρχουν και περισσότερα» δήλωσε στο Reuters o Ρόμπερτσον.


((i)) Ανταπόκριση από τα κρατητήρια του βιολογικού ΑΠΘ\nΑνταπόκριση από τα κρατητήρια του βιολογικού ΑΠΘ\n17/10/2011 1:45 πμ.\n16/10/2011 Ανταπόκριση από τα κρατητήρια του βιολογικού ΑΠΘ Όταν ακούς να μιλάν για φύλαξη, εσύ να γράφεις φυλακή… Την Πέμπτη 13/10/2011 το βράδυ βρεθήκαμε σαν παρέα στο 10ο όροφο του κτηρίου του Βιολογικού Α.Π.Θ. Βρεθήκαμε εκεί γιατί θελήσαμε να περάσουμε το βράδυ μας σε ένα χώρο όπου να μην είσαι αναγκασμένος να καταναλώσεις προκειμένου να δεις τους φίλους σου. Βρεθήκαμε εκεί και όχι σε κάποια πλατεία γιατί έκανε κρύο και έβρεχε. Βρεθήκαμε εκεί ψηλά και όχι στο ισόγειο για να μπορεί το μάτι μας να φύγει πιο πέρα και πιο πάνω από τη μίζερη τσιμεντούπολη και τον απέναντι τοίχο. Βρεθήκαμε εκεί γιατί το να περνάς χρόνο στους κοινούς τόπους όπως το πανεπιστήμιο και να τους δίνεις ζωή είναι επιλογή και στάση ζωής και όχι απλώς περιστασιακή χρησιμοθηρία. Για όλα αυτά κριθήκαμε ένοχοι και φυλακιστήκαμε. Ας εξηγηθούμε όμως. Ενώ καθόμασταν και κουβεντιάζαμε, περίπου στις 11:00 η ώρα εμφανίστηκε ο φύλακας και μας είπε ότι πρέπει να φύγουμε και να κλειδώσει. Του απαντήσαμε ότι ο χώρος είναι δημόσιος και δεν πρέπει καν να κλειδώνει, πόσο μάλλον να διώχνονται άνθρωποι από αυτόν. Του δηλώσαμε ότι δεν πρόκειται να αποχωρήσουμε. Έφυγε και επέστρεψε λίγο αργότερα με 6-7 ακόμη φύλακες από τις κινούμενες περιπολίες του πανεπιστημίου που εισήχθησαν πρόσφατα με το λαμπρό «νέο σχέδιο φύλαξης του ΑΠΘ» που τέθηκε σε εφαρμογή από το Μάιο του 2011. Η σκηνή ήταν κινηματογραφική: 6-7 φουσκωτοί ανεβαίνουν με φακούς ενώ ακούγονται τα σιμπί. Αφού τους είπαμε ότι είναι ντροπή να συμβαίνουν τέτοια πράγματα στους χώρους του πανεπιστημίου, ρωτήσαμε τι συμβαίνει και ποιο είναι το πρόβλημα. Ακολούθησε συζήτηση όπου επαναλάβαμε ότι δεν πρόκειται να αποχωρήσουμε και αν θέλει όποιος είναι αρμόδιος να αναλάβει της πολιτική ευθύνη να μας πάρουν σηκωτούς, ας το κάνει. Μας είπαν πώς δεν πρόκειται να το κάνουν αλλά αν δεν ήμασταν φοιτητές θα μας είχαν βγάλει ήδη. Μπροστά στην άρνησή μας, μίλησαν με τον προϊστάμενο της φύλαξης και πήραν εντολή να φύγουν και να κλειδώσουν τις πόρτες όπως κλειδώνουν πάντα ασχέτως αν ήμασταν μέσα. Έτσι και έγινε. Μεταξύ 9ου και 10ου ορόφου υπάρχει μια καγκελόπορτα η οποία κλειδώθηκε. Επίσης μονίμως κλειδωμένη είναι και η πόρτα που οδηγεί από την ταράτσα του κτηρίου στη σκάλα-έξοδο κινδύνου (κλειδωμένη έξοδος κινδύνου…?!) οπότε πρακτικά βρεθήκαμε φυλακισμένοι καθώς τα ασανσέρ του κτηρίου φτάνουν μέχρι τον 9ο όροφο ενώ εμείς ήμασταν κλειδωμένοι στο 10ο (και να έφταναν όμως στο 10ο, υπάρχει και δεύτερη κλειδαριά που κλειδώνει τα ασανσέρ). Αφού μείναμε καμιά ώρα έτσι συζητώντας τι να κάνουμε, εμφανίστηκε ξανά ένας φύλακας ο οποίος μας ρώτησε μήπως αλλάξαμε γνώμη και θέλουμε να φύγουμε (μήπως δηλαδή σωφρονιστήκαμε μετά από μια ώρα…). Του είπαμε ότι δεν έχουμε σκοπό να φύγουμε όσο οι πόρτες του κτηρίου παραμένουν κλειδωμένες και μας έδωσε ένα χαρτί με δυο τηλέφωνα να πάρουμε αν αποφασίσουμε να φύγουμε. Εντωμεταξύ ενημερώσαμε κόσμο για το τι συμβαίνει για να έρθει. Μετά από μια ώρα εμφανίστηκαν και πάλι 3-4 φύλακες αυτή τη φορά μαζί με τον αναπληρωτή πρόεδρο του βιολογικού. Έγινε μια συζήτηση σε σουρεαλιστικό σκηνικό κρατητηρίου: μια κλειδωμένη καγκελόπορτα, εμείς απ’ τη μια κι εκείνος απ’ την άλλη. Μας ζήτησε και πάλι να αποχωρήσουμε για να μη θέτουμε σε κίνδυνο την ακεραιότητά μας και να μην ξενυχτάμε όλοι τσάμπα. Του είπαμε πώς η ακεραιότητά μας τίθεται σε κίνδυνο από τις κλειδωμένες πόρτες και όχι από την απόφασή μας να μείνουμε, πως δεν πρόκειται να αποχωρήσουμε όσο οι πόρτες παραμένουν κλειδωμένες και δεν εγγυάται ότι θα παραμείνουν ανοιχτές μετά την αποχώρησή μας και ότι αν θέλει να αποχωρήσουμε να τις αφήσει ξεκλείδωτες και εμείς θα φύγουμε κάποια στιγμή. Αρνήθηκε, μάς είπε και αυτός για τα τηλέφωνα κι έφυγε. Μετά από κάποια ώρα ήρθαν στο σημείο περίπου 15-20 συμφοιτητές και συμφοιτήτριες και τους εξηγήσαμε πώς έχουν τα πράγματα. Μετά από συλλογική συζήτηση και εκτίμηση της κατάστασης αποφασίσαμε τελικά να αποχωρήσουμε εκτιμώντας ότι δεν είχε νόημα να δοθεί εκείνη τη στιγμή άλλη έκταση στα γεγονότα. Η πάλη ενάντια στην εξουσία είναι ο αγώνας της μνήμης ενάντια στη λήθη… Τα γεγονότα αυτά είναι ενδεικτικά των σκοπών και των διαθέσεων της εξουσίας. Αν μάλιστα κάποιος κοιτάξει την εξέλιξη των πραγμάτων στο βιολογικό του ΑΠΘ τα τελευταία 3 χρόνια, θα δει να συμπυκνώνεται στο απειροελάχιστο αυτό έδαφος η ιστορία της προσπάθειας να μετατραπούν βήμα-βήμα τα πανεπιστήμια από ζωντανούς, κοινωνικούς και κινηματικούς χώρους σε αποστειρωμένους, νεκρούς και απόλυτα αστυνομευόμενους. Μια ιστορία γενική της οποίας το βιολογικό αποτελεί απλώς μια χαρακτηριστική υποπερίπτωση. Στο κτήριο του βιολογικού λοιπόν μέχρι το 2009 ή λίγο νωρίτερα δεν υπήρχε καμία καγκελόπορτα ή κλειδαριά πέρα από τις εξωτερικές πόρτες του κτηρίου για τις οποίες οι φοιτητές είχαν κλειδιά. Από το 2009 ξεκινούν σταδιακά να μπαίνουν καγκελόπορτες μία μεταξύ 9ου και 10ου ορόφου. Μία μεταξύ ισογείου και ορόφων, μία μεταξύ ισογείου και υπογείου, μία στη σκάλα της εξόδου κινδύνου στην ταράτσα, μία κλειδαριά στις πόρτες των ασανσέρ στο ισόγειο ώστε να αποκλειστεί κάθε τρόπος πρόσβασης στους ορόφους, μία εξωτερική στη σκάλα που συνέδεε τον εξωτερικό χώρο του κτηρίου του βιολογικού με την οδό Αγίου Δημητρίου. Οι πόρτες αυτές αρχικά μένουν ξεκλείδωτες μέχρι οι φοιτητές να συνηθίσουν την ύπαρξή τους και να θεωρούνται φυσικές, αυτονόητες, σαν να υπήρχαν από πάντα. Βοηθητικό σε αυτό είναι και το γεγονός ότι οι νέοι φοιτητές που μπαίνουν κάθε χρονιά αγνοούν πώς ήταν τα πράγματα μέχρι την προηγούμενη. Στη συνέχεια αυτές οι πόρτες ξεκινούν σταδιακά μία μία να κλειδώνουν. Αρχικά τις νυχτερινές ώρες και καθώς περνάει ο καιρός όλο και νωρίτερα. Παράλληλα με αυτή τη διαδικασία εγκαθίσταται σε όλους τους ορόφους συναγερμός – ένα κονδύλι της τάξεως των 100.000-200.000?. Παράλληλα επίσης σε όλο το πανεπιστήμιο η στάση των φυλάκων προς τον κόσμο που κινείται στους χώρους του πανεπιστημίου αλλάζει βήμα-βήμα. Πριν από τρία χρόνια, οι φύλακες ήταν θυρωροί. Αν ποτέ σε ρωτούσαν κάτι θα ήταν για να σε βοηθήσουν να βρεις αυτό που ψάχνεις και θα σου ζητούσαν και συγγνώμη που ρωτάνε. Πριν από δυο χρόνια άρχισαν σε διάφορες σχολές τα πρώτα κλειδώματα πορτών και αιθουσών και μαζί ερωτήσεις από τους φύλακες του στυλ «τι ώρα θα φύγετε για να έρθω να κλειδώσω κλπ». Και πάλι όμως σε χαλαρό κλίμα. Πέρυσι εκτυλίχθηκε στον ίδιο χώρο του βιολογικού στο 10ο όροφο όμοιο σκηνικό με αυτό της Πέμπτης 13/10. Μετά την άρνηση του κόσμου να αποχωρήσει, ο φύλακας αποχώρησε, άφησε τις πόρτες ανοιχτές και δε συνέβη τίποτε άλλο. Φέτος ο πρώτος φύλακας έφερε άλλους 6 και μετά συνέβησαν όσα περιγράψαμε ενώ αν δεν ήμασταν φοιτητές θα μας έπαιρναν σηκωτούς. Είναι εμφανές ποια θα είναι η συνέχεια αν αυτή η διαδικασία δε συναντήσει αντίσταση. Του χρόνου θα σε παίρνουν σηκωτό ακόμη και αν είσαι φοιτητής. Σε δυο χρόνια δε θα μπορείς να μπεις σε κανένα χώρο εκτός από τα στέκια. Σε τρία δε θα μπαίνεις ούτε στα στέκια και θα σου παίρνουν τα στοιχεία για να μπεις στους υπαίθριους χώρους του πανεπιστημίου. Σε τέσσερα θα έχει κάμερες κλπ. Και αν αυτά ακούγονται εξωπραγματικά μπορεί κανείς να κοιτάξει τι συμβαίνει σε πανεπιστήμια του εξωτερικού. Οπότε… Αν τα γράφουμε όλα αυτά δεν είναι για να καταγγείλουμε τις ακρότητες ή να γκρινιάξουμε. Γνωρίζουμε ότι η εξουσία έτσι σκέφτεται και έτσι κινείται. Αυτά τα κάνουν επειδή μπορούν. Επειδή εμείς τους αφήνουμε το έδαφος να τα κάνουν. Γράφουμε λοιπόν γιατί είναι αναγκαίο να αντιστραφεί η κατεύθυνση. Είναι αναγκαίο να αναχαιτιστεί η κατάληψη εδαφών από την εξουσία και να παραμείνουν στα χέρια μας οι χώροι που έχουμε για να συναντιόμαστε, να επικοινωνούμε, να ζυμωνόμαστε και να πολιτικοποιούμαστε, να δρούμε και να μοιραζόμαστε, να ζούμε. Είναι αναγκαίο να αγωνιστούμε για να τους εμποδίσουμε και να απελευθερώσουμε εδάφη. Γράφουμε για να καλέσουμε κάθε φοιτητή και φοιτήτρια, κάθε αξιοπρεπή άνθρωπο να αγωνιστεί όπως το κρίνει προσφορότερο για αυτό το ζήτημα εντός και εκτός πανεπιστημίου. Και όσο για τα προσχηματικά επιχειρήματα περί βανδαλισμών, αναγκαιότητας φύλαξης και ασφάλειας που επικαλούνται οι από πάνω είναι μόνο αυτό: προσχηματικά. Και η ιστορία το αποδεικνύει. Γιατί τέτοια περιστατικά υπήρξαν κατά καιρούς όλα τα περασμένα 25-30 χρόνια πολύ πριν το σωτήριο έτος 2009 και βρέθηκε ο τρόπος να αντιμετωπιστούν χωρίς μετατροπή του πανεπιστημίου σε στρατόπεδο με καγκελόπορτες, συναγερμούς, φύλακες. Γιατί ξέρουμε καλά ότι την ασφάλειά μας δεν την έχει εγγυηθεί ποτέ κανένας μπάτσος είτε κρατικός είτε ιδιωτικός. Οι μπάτσοι και οι σεκιουριτάδες είναι εκεί για να προστατεύουν την εξουσία, για να μας ψεκάζουν δακρυγόνα και να μας συλλαμβάνουν, να μας πετάνε έξω από τα νοσοκομεία αν δεν πληρώνουμε το αντίτιμο, να μας περνούν από ανάκριση και να μας πετάνε έξω από τις ίδιες μας τις σχολές, να μας δέρνουν στις πορείες, να έρχονται μαζί με τα συνεργεία της ΔΕΗ να κόψουν το ρεύμα, να βασανίζουν μετανάστες στα τμήματα, να σπάνε μαθητικές καταλήψεις και εργατικές απεργίες, να πετάνε εργάτες και ανέργους έξω από τη λέσχη. Γιατί ξέρουμε ότι μόνο η αλληλεγγύη μπορεί να μας προστατέψει. Η αλληλεγγύη των συμφοιτητών μας στο χώρο του πανεπιστήμιου, η αλληλεγγύη των γειτόνων σε ένα σκοτεινό σοκάκι, η αλληλεγγύη των περαστικών στις πλατείες και τους δρόμους της πόλης, η αλληλεγγύη των συναγωνιστών μας στις πορείες, η αλληλεγγύη των εργαζομένων στη μια ή την άλλη υπηρεσία, η αλληλεγγύη άλλων καταπιεσμένων στους αγώνες μας και η δική μας προς αυτούς. Η αλληλεγγύη που την έχουμε ξεχάσει και είναι όσο ποτέ αναγκαίο να τη θυμηθούμε και να την πράξουμε. Γιατί βιώσαμε τον περασμένο Σεπτέμβρη ότι με τις σχολές κατειλημμένες και κόσμο να κινείται διαρκώς στους χώρους του πανεπιστημίου, η περιβόητη «μικροπαραβατικότητα στους χώρους του ασύλου» σχεδόν εκμηδενίστηκε και πάντως ήταν σίγουρα εξαιρετικά χαμηλότερη από το μέσο όρο οποιουδήποτε δρόμου της πόλης. Γιατί πιστεύουμε, το έχουμε δει και το έχουμε πράξει ότι ο καλύτερος τρόπος προστασίας των υποδομών του πανεπιστημίου είναι η συνεχής κίνηση ανθρώπων στους χώρους του, η ζωή μέσα στις σχολές και όχι η απονέκρωση, οι σεκιουριτάδες, τα ρολά και η ελεγχόμενη είσοδος. Γιατί τέλος μας είναι ξεκάθαρο ότι οι καταστροφές, η «παραβατικότητα» κλπ παράγονται από την αδικία ενός συστήματος που εξαθλιώνει και εξαχρειώνει τους ανθρώπους και αν θέλουμε να σταματήσουν πρέπει να αλλάξουμε την αδικία. Αν δεν το κάνουμε αυτό, όσους μπάτσους και να προσλάβουμε, όσους φράχτες και να χτίσουμε τα φαινόμενα αυτά θα συνεχίζονται. μια παρέα που της χάλασαν το βράδυ και της έφτιαξαν την αγωνιστική διάθεση\nαπό πτυχιούχος 17/10/2011 12:27 μμ.\nμια διόρθωση. Οι καγκελόπορτες δεν ξεκίνησαν να μπαίνουν το 2009 όπως λες, αλλά υπάρχουν εδώ και πολλά χρόνια (περίπου 10, κάποιος άλλος μπορεί να θυμάται καλύτερα).\nωραίος ο προβληματισμός και μεγάλες οι προσδοκίες .. Καλή δύναμη. Τίποτα δεν τελειώνει, ακόμη κι αν όλες οι πόρτες κλείσουν κάποια στιγμή.. πόρτες είναι, ξανανοίγουν!\nΤα παιδιά καλά πάνε, εσύ στραβά αρμενίζεις\nαπό ΧΠ 17/10/2011 12:35 μμ.\nΜε την ίδια λογική, ρε από πάνω "πάτε καλά", τα αυτοδιαχειριζόμενα πάρκα τι τα θέλουμε? Και έχει ιδρώσει ο κόσμος να τα ποτίζει και να τα φτιάχνει και να προάγει "συλλογικές διαδικασίες" και "απελευθερωμένους δημόσιους χώρους"...\nΘα ήταν προτιμότερο μήπως, να μαζευόταν ο κόσμος των γειτονιών σε κάποιο κεντρικό σπίτι, να έβλεπε καμμένα βιντεάκια στο υ-τυβε και να έπινε μπάφους???Ή μήπως σε κάποιο κεντρικό μπαρ?\nΟι Συνελεύσεις Γειτονιάς και κάποιοι φοιτητές, δηλαδή, που καλαμβάνουν παρατημένα κτήρια, κλειστά δημοτικά αναψυκτήρια, πάρκα, αλάνες, αχρησιμοποίητους πανεπηστιακούς χώρους για να μπορούν να βρίσκονται, να επικοινωνούν, να παίζουν, να βγάζουν δημόσιο λόγο και να ψυχαγωγούνται, αλλά με τους όρους που ορίζουν οι ίδιοι/ες και γενικότερα να θέλουν να επανορίσουν την έννοια του δημόσιου χώρου και να την διαχωρίσουν από την έννοια του κρατικού/ιδιωτικού, είναι κατά την γνώμη σου άκυροι/ες επειδή θα έπρεπε να ασχολούνται μόνο με τις απεργίες που έρχονται???\nΟι μικροί καθημερινοί "κομμουνισμοί", όπως π.χ. οι απελευθερωμένοι δημόσιοι χώροι είναι το μεγάλο στοίχημα απέναντι στον καπιταλισμό, γιατί αυτοί είναι που οικοδομούν σιγά σιγά την κοινότητα και όχι η κεντρική πολιτική σκηνή! (που έχει και αυτή την σημασία της, αλλά είναι το αποτέλεσμα μιας διαδικασίας και όχι ο στόχος της)\nΤα παιδιά τουλάχιστον ήταν σωστά και αγωνιστικά σε όλες τις πτυχές της ζωής τους. Εσύ που είσαι τόσο εργατιστής, τι έκανες εκείνη την ώρα?? Μήπως αντί να γράφεις κείμενα για την απεργία και να κόβεις στένσιλ τα βράδια της εβδομάδας που πέρασε μπεκρουλιάζεις από μαγαζί σε μπαρ και από μπαρ σε στέκι???\nΑ, και που'σαι εργατιστή, στις 19 και 20 μετά τις πορείες, μη και σε δω σε κάνα κρασάδικο. Απεργία είναι! ΔΕΝ ΠΑΡΑΓΟΥΜΕ! ΔΕΝ ΚΑΤΑΝΑΛΩΝΟΥΜΕ!


UFL: Το νέο ποδοσφαιράκι που θέλει να μπει δυναμικά στον χώρο των videogames - Newsbeast\nUFL: Το νέο ποδοσφαιράκι που θέλει να μπει δυναμικά στον χώρο των videogames\nΘα είναι free-to-play\nΜπορεί το FIFA και το eFootball (πρώην Pro Evolution Soccer) να είναι τα ποδοσφαιράκια που έχουν μονοπωλήσει το ενδιαφέρον στο video games, όμως έρχεται μία νέα πρόταση που ακούει στο όνομα UFL.\nΗ Strikerz αποκάλυψε το νέο της παιχνίδι στην φετινή Gamescom, αναφέροντας ότι ασχολείται με την ανάπτυξή του εδώ και πέντε χρόνια, έχοντας πάρει την άδεια χρήσης των πραγματικών ονομάτων 5000+ ποδοσφαιριστών.\nΟι gamers θα έχουν τη δυνατότητα να δημιουργήσουν από την αρχή της δική τους ομάδα και να ανταγωνιστούν online παίκτες από όλο τον κόσμο για να σκαρφαλώσουν στην κορυφή του UFL League. Επιπλέον, η Strikerz συνεργάζεται με την InStat για να της παρέχει τα πιο πρόσφατα στατιστικά στοιχεία για κάθε παίκτη, αλλά και με τη FIFPro που εκπροσωπεί περισσότερους από 65000 ποδοσφαιριστές από όλο τον κόσμο.\nΟ τίτλος θα είναι free-to-play, ενώ η ανάπτυξη του γίνεται πάνω στην Unreal Engine και τα γραφικά σε αυτήν την πρώτη επαφή φαίνονται εξαιρετικά. Η εταιρεία τονίζει, επίσης, ότι δεν θα υπάρχουν στοιχεία «pay-to-win» που θα προσφέρουν ανταγωνιστικό πλεονέκτημα, αλλά η υπεροχή των παικτών θα έρχεται μόνο με βάση τις παικτικές δεξιότητές τους.\n«Θέλουμε να επανεφεύρουμε την κατηγορία των football simulation games, χτίζοντας από την αρχή μια νέα, επανασταστική, εντυπωσιακή και δίκαιη εμπειρία. Το UFL απευθύνεται σε αυτούς που θέλουν απλά να παίξουν ένα παιχνίδι ποδοσφαίρου χωρίς να ξοδεύουν χρήματα για να ανέβουν στην κορυφή των πρωταθλημάτων ή για να έχουν την καλύτερη ομάδα», είπε ο CEO της Strikerz, Eugene Nashilov.


Συναυλία της Φιλαρμονικής Ορχήστρας του Δήμου Θεσσαλονίκης – festival.culture.gr\nΗ Φιλαρμονική Ορχήστρα του Δήμου Θεσσαλονίκης θα πραγματοποιήσει συναυλία με τον διεθνούς φήμης μαέστρο και καθηγητή Miguel Angel Navarro στην αίθουσα Τελετών του Α.Π.Θ. στις 12/10/17 Στη συναυλία θα συμμετέχουν και σπουδαστές της ορχήστρας πνευστών του Κρατικού Ωδείου Θεσσαλονίκης. Για τον λόγο αυτό θα παρακολουθήσουν τις γενικές δοκιμές που θα πραγματοποιηθούν στην αίθουσα της Φιλαρμονικής του Κέντρου Μουσικής του Δήμου Θεσσαλονίκης. Ο σκοπός της συναυλίας είναι η καλλιτεχνική εξέλιξη του σχήματος της Φιλαρμονικής, η διεύρυνση του ρεπερτορίου της και η γνωριμία με την Ισπανική μουσική κουλτούρα. Αξίζει κανείς να αναφερθεί στις καταπληκτικές από κάθε άποψη, συμφωνικές ορχήστρες πνευστών της Ισπανίας που αποτελούν εδώ και χρόνια παγκόσμια πρότυπα. Εκτός από τη συγκεκριμένη συναυλία ο κος Navarro θα πραγματοποιήσει σεμινάριο εκτελεστών και διευθυντών συμφωνικής μπάντας το Σάββατο 7/10/17 και την Κυριακή 8/10/17 στην αίθουσα Μελίνα Μερκούρη του Κρατικού Ωδείου Θεσσαλονίκης. Το πρόγραμμα της συναυλίας περιλαμβάνει γνωστά θέματα από τον παγκόσμιο κινηματογράφο και έργα σύγχρονων Ισπανών συνθετών που αναδεικνύουν την κουλτούρα και την παράδοση της χώρας του.\nΏρα (Πέμπτη) 9:00 μμ\nΤοποθεσία Αίθουσα Tελετών ΑΠΘ\nNext story Πολιτιστικές εκδηλώσεις τα «Τριανδριώτικα»\nPrevious story Διάσημοι Σολίστ – Vadim Repin


Τι συμβαίνει στο σώμα μετά την κατανάλωση ενός χάμπουργκερ | FMH\nΑρχικήΔιατροφήΤι συμβαίνει στο σώμα μετά την κατανάλωση ενός χάμπουργκερ\nΤι συμβαίνει στο σώμα μετά την κατανάλωση ενός χάμπουργκερ\nΗ επιστήμη έχει αποδείξει ότι ένα γεύμα με πρόχειρο φαγητό μπορεί να έχει τεράστιο αντίκτυπο στο σώμα σας.\nΤο γεγονός επιβεβαιώνεται από τη μεγαλύτερη μέχρι σήμερα μελέτη για το γρήγορο φαγητό, η οποία διαπίστωσε ότι το μέγεθος των μερίδων, οι θερμίδες, τα λιπαρά και το αλάτι που περιέχονται στα γεύματα που προσφέρουν τα εστιατόρια γρήγορης εστίασης έχουν αυξηθεί σημαντικά.\nΕνδεικτικά, ένα κοινό χάμπουργκερ μπορεί να σας προσφέρει 500 θερμίδες, 25 γραμμάρια λίπους, 40 γραμμάρια υδατανθράκων, 10 γραμμάρια ζάχαρης και 1.000 χιλιοστόγραμμα νατρίου.\nΠαράλληλα όμως, το μπέργκερ θα επηρεάσει την κυκλοφορία του αίματός σας σε διάστημα περίπου 15 λεπτών αφού ξεκινήσετε το γεύμα σας, και θα προκαλέσει σημαντική αύξηση των επιπέδων γλυκόζης, καθώς το σώμα σας μετατρέπει όλες αυτές τις θερμίδες σε ενέργεια.\nΈτσι, θα ακολουθήσει η απελευθέρωση ινσουλίνης, με αποτέλεσμα να αισθανθείτε ότι πεινάτε και πάλι μετά από σύντομο χρονικό διάστημα. Η επανάληψη του παραπάνω φαινομένου μπορεί να προκαλέσει αντίσταση στην ινσουλίνη, που μπορεί να οδηγήσει σε διαβήτη.\nΟι ερευνητές αποδίδουν το γεγονός στο οξειδωτικό στρες που βλάπτει τα κύτταρα όταν λαμβάνετε υπερβολικό αριθμό θερμίδων σε ένα μόνο γεύμα.\nΤα πολλά κορεσμένα λιπαρά έχουν επίσης άμεσο αντίκτυπο. Όταν οι ερευνητές έδωσαν σε υγιείς συμμετέχοντες πρόχειρο φαγητό με υψηλή περιεκτικότητα σε κορεσμένα λιπαρά και στη συνέχεια μέτρησαν την ενδοθηλιακή τους λειτουργία, διαπίστωσαν ότι οι αρτηρίες τους δεν διαστέλλονταν ικανοποιητικά. Αυτό είναι το πρώτο βήμα για την ανάπτυξη αθηροσκλήρωσης.\nΕπιπλέον, οι υψηλές ποσότητες νατρίου στο μοσχαρίσιο κρέας του μπιφτεκιού μπορούν να επιδεινώσουν το πρόβλημα.\nΆλλη μελέτη που δημοσιεύθηκε στο επιστημονικό έντυπο American Journal of Clinical Nutrition, διαπίστωσε ότι τα αλμυρά τρόφιμα μπορούν να επηρεάσουν αρνητικά τη λειτουργία των αιμοφόρων αγγείων σε διάστημα μόλις 30 λεπτών.\nΤέλος, οι ερευνητές πρόσφεραν στους συμμετέχοντες ένα γεύμα 1000 θερμίδων πλούσιο σε κορεσμένα λιπαρά και διαπίστωσαν ότι εντός τεσσάρων ωρών είχαν αυξημένα τριγλυκερίδια και λιπαρά οξέα στο αίμα τους, καθώς και έκπτωση της λειτουργίας των αρτηριών. Οι συγγραφείς της μελέτης σημείωσαν επίσης ότι το ανοσοποιητικό σύστημα των συμμετεχόντων είχε την ίδια ανταπόκριση με αυτή σε μία λοίμωξη.\nΠροηγούμενο άρθροΜέθοδοι και Προπονητικά Συστήματα για την Ανάπτυξη της Μυϊκής Μάζας\nΕπόμενο άρθροΤο γρήγορο περπάτημα πόσα βήματα το λεπτό είναι;